text:
Ayera nochi a tuma luga entregamento di trofeo na e ganadornan di Campeonato abierto di club pa anja 2021.
E Campeonato a wordo hunga den e periodo di 16 Juni te/cu 8 September. Tawata tin 14 participante.
Na prome luga a termina Annelaine Jacobs cu un score di 20 punto (8 gana, 4 tabla y 1 perdi).
Na segundo luga tawata tin un empate entre Ricky Nisbet y Delbert Alexander. Ambos a termina cu 19 punto. Ricky a gana mas wega cu hungadornan fuerte y a keda na segundo lugar. Delbert na tercer luga.
Dia 15 di September a start nos siguiente torneo cu ta e torneo legacy na memoria di hungadornan grandi cu ya a bay laga nos.
E standing despues di 3 ronda ta Mario Jansen y Annelaine cu 5 punto, Octavio y Ricky cu 4 punto. Despues ta sigui cu 3 punto Ricardo, Hector, Delbert y Chester.
Diaranson 13 di October e torneo ta continua cu e di cuarta rond.
Na promer mesa, lo enfrenta otro Mario Jansen contra Annelaine Jacobs. Ricky Nisbet contra Octavio Croes, Ricardo Wever contra Rolin Croes, Chester Berkel contra Hector Winterdal, Daniel Diaz contra Delbert Alexander y Elogio Croes contra Eugenio Filiciana.
E weganan ta start pa 7:00pm en punto den nos club na Nieuwstraat 11, Oranjestad.


c: text/html

text:
ARUBA NO TIN NECESIDAD PA PREOCUPA PA CARTA DI HULANDA DIRIGI NA CORSOU Y SINT MAARTEN
Dialuna Prome Minister Evelyn Wever - Croes a duna update di reunionnan andando entre Aruba y Hulanda. Actualmente ta den consulta cu Hulanda riba dos trayecto esta: (1) e lands pakket y e uitvoeringsagenda pa e di tres kwartaal di 2021, (2) y tambe e COHO.
Na luna di juni lo mester determina e uitvoeringsagenda pa e tercer kwartaal pa por bin na remarke pa e sosten di likides cu Aruba mester pa di tres kwartaal di e aña aki.
Algo positivo, Prome Minister a indica, ta cu Aruba su economia ta recuperando. April y mei tabata un luna hopi bon pa turismo. Institutonan a indica cu turismo ta recuperando cu 50% caba. Pero como cu no a yega100% ainda nos ta depende keto bay riba e sosten di likides di Hulanda. Pa loke ta e uitvoeringsagenda, no ta premira cosnan hopi dificil pa cumpli cu ne, pero si tin, nan ta wordo delibera cu stakeholders pa por yega na un consensus.
Situacion Gobierno demisionario
Teniendo na cuenta cu Lands Pakket ta un palabracion cu ya ta haci y e sosten di likides ta necesario pa henter Aruba por ricibi 1 di juli, e ta importante pa por firma pa Aruba ricibi esaki.
Pa loke ta e ley di COHO y RAFT, Premier Wever - Croes a splica cu ta na mesa cu Hulanda den negociacion cual ta bayendo den bon direccion. Tin un trayectoria largo dilanti ainda pa ambos ley pero ta trahando riba dje na mesa.
Situacion carta di Hulanda pa Corsou y Sint Maarten
Prome Minister a enfatisa cu no tin motibo pa ta nervioso aki na Aruba pasobra Aruba tin un otro approach pa loke ta Hulanda, Lands Pakket y COHO. Aruba a bati na porta di Hulanda pa presta placa y a ricibi esaki na 0% y a sigui na mesa pa papia di e condicionnan.
“No ta tur e condicionnan di Hulanda ta di acuerdo cu ne, pero ta sigui na mesa y purba yega na otro. Na fin di dia, pueblo di Aruba ta den necesidad.”
Si tuma nota di e carta cu Secretario di Estado sr. Knops a manda pa e lidernan nobo di e Gobierno cu tin cu bay forma na Corsou, e ta cuminsa pone presion. Pues si nan no sinta na mesa, lo nan no tin sosten di likides.
Pa locual ta e carta dirigi na Sint Maarten, tumando nota di e carta aki, ta mira cu un bes mas Hulanda ta pone presion y ta agrega cu no ta duna sosten di likides si no cumpli.
P’esey ta hopi importante pa Aruba realisa cu mester di e cen aki. No mester baha cabes y acepta tur cos, al contrario, mester keda na mesa y papia di e tema y wak unda ta yega na otro. P’esey tambe ta importante den e periodo aki di campaña pa politiconan no gaña cu nan tey pone COHO un banda y kibra tur palabracion.
Den e caso cu esey sosode e no lo ta na beneficio di Aruba”, Premier Wever - Croes a termina bisando.

robotstxt: allowed

filter: keep


text:
Sr. Steven Martina ta mira negosashon entre InselAir ku Avianca komo positivo
Sr. Steven Martina ta mira negosashon entre InselAir ku Avianca komo positivo
Negosashonnan ku Avianca komo un partner strategiko di e kompania di aviashon lokal, InselAir ta bai resultá di ta eksitoso. Esaki segun e Minister di Desaroyo Ekomomiko, sr. Steven Martina.
E ta mira lus na fin di e tunnel pa e kompania di aviashon ku ta den lucha. Dia 25 di ougustus, korte lo tuma desishon un biaha mas riba e posponementu di pago. Si esaki no keda honrá, probablemente esaki lo indiká fin di e kompania di aviashon.


text:
- This event has passed.
Dia Di Maestro
October 5, 2020 @ 8:00 am - 5:00 pm
Dia di Maestro ta un dia special pa SIMAR unda nos ta felicita y agradece tur maestro pa nan dedicacion y bon trabou. E obhetivo di Dia di Maestro ta pa aprecia, evalua y mehora nos maestro nan y pa oportunidad entre docente y enseñansa.
Ariba e dia aki nos como Sindicato di Maestro di Aruba kier organisa un evento pa felicita tur maestro pa nan trabou. Tambe nos obhetivo cu e evento aki ta pa e comunidad di Aruba compronde e rol importante cu maestro tin den e desaroyo di studiante y sociedad.
E aña aki a bira un aña cu diferente reto pa nos maestro nan y asina mes nada a stop nos maestro nan di duna les. Maestro nan mester a adapta nan mes pa duna les den e normal nobo y siña metodo nobo pa traha un sistema di enseñansa comodo y seguro pa nos studiante.
Door di esaki Dia di Maestro ta mas special e aña aki y elo ta un dia cu nos Sindicato lo kier duna danki y felicita tur nos maestro nan di Aruba pa supera e reto nan di e aña aki.


text:
comite olimpico arubano
-
Rosario2022
Hefe di Mission pa Rosario2022 ta conoci
Hefe di Mission pa e weganan di Rosario 2022 ta conoci E Juegos Suramericanos de la Juventud 2022, lo tuma…Read More »
-
News
Nicole Hoevertsz despues di reunion serca Formador
Secretaria Genreal di COA, Sra. Nicole Hoevertsz despues di e reunion cu formador a duna su declaracion na prensa.Read More »
-
Cali Valle 2020
Kenneth a atende seminario di hefe di mission
Recientemente hefe di mission pa wega panamericano junior Cali Valle 2021, Kenneth Vrolijk a atende seminario di hefe di mission…Read More »
-
News
Allyson e ultimo atleta pa competi na Tokyo
Allyson Ponson e ultimo atleta di Aruba cu a competi den e Weganan Olimpico di Tokyo 2020 Diabierna mainta e…Read More »
-
News
Ally a hasi su ultimo training
Allyson Ponson a hasi su utlimo entrenamento. Awe den oranan di anochi aki na Tokyo, Allyson Ponson a hasi su…Read More »
-
News
Mikel a mira accion un biaha mas
Mikel Schreuders a mira accion un biaha mas na Weganan Olimpico Tokyo 2020 Awe trempan ora di Aruba, nos atleta…Read More »
-
News
Mikel a mira accion
Mikel Schreuders a mira accion awe mainta Despues cu diasabra madruga nos atleta di tiro Philip Elhage tabata e prome…Read More »
-
News
Philip a competi na Tokyo
Atleta di tiro, Philip Elhage a mira accion diasabra na Tokyo E prome atleta Arubano a mira accion na Tokyo.…Read More »
-
News
Ultimo training pa Philip
Philip Elhage a hasi su ultimo entrenamento awe na Tokyo, Japon Awe diabierna (Tokyo) a tuma lugar e ultimo entrenamento…Read More »
-
News
Weganan Olimpico cla pa start
Nos tres atleta nan lo mira accion den e prome siman di Weganan Olimpico Despues cu diabierna awor e weganan…Read More »


text:
Rosario2019
Junior a participa na e reunion di Hefe di Mision
Esaki a tuma lugar na Argentina
Hefe di Mision Sr. Junior Dake a participa na e reunion “Juegos Suramericanos de Playa Rosario 2019” na Argentina.
Recientemente e Hefe di Mision apunta pa e Weganan Sur Americano di Playa Rosario 2019, Sr. Junior Dake a biaha pa e ciudad di Rosario, Argentina pa asina e atende e reunión cu e comisión organisador di dicho weganan.
Nos a bin comprende cu e ciudad ta prepara y tin facilidad nan ehemplar pa e weganan cu ta bai tuma lugar otro aña na Rosario, Argentina. E ciudad tin un infractructura adecua pa e weganan cu Aruba tambe ta bai participa.
Aruba lo participa den e disciplinanan di Triathlon, Beach Tennis, Beach Volleyball y Open Water Swimming. E evento menciona ta bai tuma lugar na Balneario La Florida. E espacio aki por aglomera un total di 3000 fanatico/mirones.
Na e weganan di Rosario, un total di 14 pais lo participa sumando alrededor di 2288 atleta. E evento aki tin un mobilisacion di 2500 boluntario entre esnan di Argentina como tambe intenacional. Rosario durante Sr. Dake su estadia tabata tin “Juegos nacional de Playa” unda e organización a hasi uso di e mes un infracstructura cu ta bai wordo usa na “Juegos Suramericanos de Playa”.
Mas despues nos lo bini cu mas informacion riba e Weganan di Playa Rosario 2019.


text:
Persbericht
Delegashonnan di Konsehonan Sosial Ekonómiko (SER-nan) di Kòrsou i Aruba di bishita na SER Ulanda, SER Luxemburg i otro órganonan estatal relevante
“Ophetivo prinsipal ta pa interkambiá di idea kon pa reforsá nivel i kalidat di konsehonan na gobièrnunan i parlamentonan’
Den Haag, 13 di òktober 2017 – Den kuadro di e ambishon pa sigui alsa nivel i kalidat di funshonamentu di e Konsehonan Sosial Ekonómiko (SER-nan) di paisnan di Reino den Karibe, un delegashon tékniko, konsistiendo di e direktornan/sekretarionan general di SER-nan di Kòrsou i Aruba, huntu ku algun di nan konseheronan, aktualmente ta di bishita di trabou na Hulanda i Luxemburgo. Inisialmente, SER di Sint Maarten tambe lo a partisipá na e bishita di trabou. Sinembargo pa motibunan opvio (rekonstrukshon di e isla despues di orkan Irma i echo ku SER di Sint Maarten pa lunanan kaba no tin miembronan) nan no a haña responsabel pa djòin nan koleganan di Kòrsou i Aruba.
Meta prinsipal di e bishita di trabou, ku a ser prepará konhuntamente dor di Kòrsou i Aruba, ta pa haña mas tantu informashon posibel riba último desaroyonan i trèntsnan riba tereno di tripartitismo, diálogo sosial, ekonomia di konsertashon i futuro di labor i pa tambe interkambiá di idea ku algun órganonan estatal relevante pa asina SER-nan di Kòrsou i Aruba por sigui profeshonalisá nan trabou, manera stipulá den lei, pa konsehá nan gobièrnu- i parlamentonan riba proyektonan di lei i áreanan di maneho ku un karakter sosial-ekonómiko.
E delegashon a bishitá entre tantu e Fundashon Maatschappij en Onderneming (SMO) na Rotterdam ku ta un ‘think tank’ riba tereno di ekonomia sirkulario (circulaire economie). Aki nan a haña informashon amplio riba kiko ta ekonomia sirkulario, ku básikamente ta un koriente di pensamentu, un sistema ekonómiko / industrial nobo ku tin komo prinsipio básiko ku tur produkto i materia prima por ser resiklá i rebendé pa asina garantisá durabilidat/ sostenibilidat ekológiko, ofresiendo konsumidónan a la bes produktonan di kalidat superior. E konsepto aki riba nivel Europeo ta ganando mas i mas popularidat i diferente empresanan a kuminsá basa nan strategianan ekonómiko i komersial riba e konsepto aki.
Tambe e delegashon a hasi bishitanan orientativo na Ofisina Sentral di Planifikashon (Centraal Planbureau), Ofisina di Planifikashon Sosial-Kultural (Sociaal-Cultureel Planbureau), Ofisina di Planifikashon Ambiental (Planbureau voor de Leefomgeving) i Konseho Sientífiko pa Maneho Gubernamental (Wetenschappelijke Raad voor het Regeringsbeleid) na Den Haag kaminda nan a ser informá ampliamente riba e nesesidat i importansia di akumulashon i interpretashon di data sientífiko komo rekisito básiko pa por yega na formulashon di maneho gubernamental (multi-anual) duradero i responsabel.
E mensahe ku nan a risibí ta ku sin data i/o sifranan aktual i konfiabel, ta praktikamente imposibel formulá maneho gubernamental ku por sirbi i benefisiá komunidat. Den e kuadro aki a deliberá ampliamente riba e ròl krusial ku e órganonan aki, spesialmente Ofisina Sentral di Planifikashon, tin durante di e proseso di formashon di gobièrnu, kaminda tur programa di akshon i/o programa di kampaña elektoral di partidonan polítiko i tambe e akuerdo di gobernashon ta ser kuantifiká i supstansiá ku sifranan real pa asina por determiná si nan ta ehekutabel.
Tambe tabata tin un enkuentro ku funshonarionan haltu di Ministerio di Asuntunan Ekonómiko.
Mas aleu e delegashon a sinta na mesa ku nan koleganan di SER di Hulanda kaminda nan a interkambiá di idea ku otro riba diferente área di interes komun i tambe a sondia e posibilidat pa den futuro serkano posiblemente yega na un tipo di kooperashon i interkambio institushonalisá riba nivel tékniko.
Komo ku Konseho Sosial Ekonómiko Hulandes tin profeshonalnan den servisio, spesialisá riba áreanan spesífiko, kaminda netamente tin skarsedat na Kòrsou i Aruba, tin un base sólido pa e kontaktonan riba nivel tékniko redundá den palabrashonnan konkreto kon por hasi uso di e ekspertisio aki.
Den ámbito internashonal e delegádonan di SER-nan di Kòrsou i Aruba tambe a hasi un bishita di kortesia na Conseil Economique Et Social (e SER) di Luxemburgo, kaminda nan a topa ku e presidente, vise-presidente i sekretario-general di e konseho. E bishita aki a ser konsiderá komo unu ku un balor agregá grandi komo ku den e Asosiashon Internashonal di Konsehonan Sosial Ekonómiko i Sosial i Institutonan Similar (AICESIS), Luxemburgo ta ser konsiderá komo un “best practice” debí na e echo ku e la desaroyá, konhuntamente ku nan ofisina di estadístika, un método efektivo kon pa midi bienestar di su habitantenan, hasiendo uso di sierto indikadónan .
E kontakto ku e konseho di Luxemburgo a ser establesé durante e último Asamblea General di AICESIS ku a tuma lugá luna pasá na e kapital di Repúblika Dominikana, Santo Domingo, kaminda SER di Kòrsou unánimemente a ser skohé komo sekretario general athunto di AICESIS pa e region di Latino Amérika i di Karibe.
Durante e enkuentro ku SER di Luxemburgo tambe a papia riba último desaroyonan sosial i ekonómiko riba nivel Europeo.
Direktamente despues di su regreso for di Luxemburgo e delegashon a hasi un bishita di kortesia na minister plenipotensiario na Den Haag señor Anthony Begina.
E próksimo dianan e delegashon lo kontinuá ku su gira na Hulanda, kaminda e lo bishitá Ministerio di Asuntunan Sosial i di Labor, munisipio di Amsterdam kaminda lo elaborá riba entre otro e tema di kombatimentu di pobresa, partisipashon den enseñansa i e link entre enseñansa i merkado laboral.


text:
Diadomingo laat despues cu e orario nobo di TdQ a cuminsa cu ta 10’or, Polis a wordo solicita na un adres situa na Tanki Leendert.
E asistencia tabata relaciona cu un doño di un cas/apartamento lo no tabata desea un grupo di hende extra den su lugar.
Pues posiblemente e grupo di persona aki lo bin serca un persona kende lo ta huur un apartamento y nan lo a keda.
Esaki lo no a cay bon serca e doño y a pidi asistencia di Polis, cu a yega na hopi e adres. Eynan a bay over na detene 5 persona, dos dama y tres cabayero.
A pidi transportwagen y na yegada tur cinco a wordo hinca den e vehiculo cu a transporta nan pa Warda di Polis.
Asina nos por mira cu algun persona no ta tumando e reglanan di e Pandemia aki na serio. Awor nan lo por of lo haya un boet di 1000 florin cada un.


text:
ORANJESTAD – Diamars mainta Minister di Salubridad Publico Sr. Dangui Oduber a tene un conferencia di prensa caminda e mandatario a duna un splicacion amplio riba henter e situacion di e vacuna nan cu tin ariba mercado y kiko Aruba por spera.
E mandatario a cuminsa na desea comunidad di Aruba un feliz y prospero aña 2021. Un aña nobo yena cu oportunidadnan nobo, un aña di recuperacion di nos turismo y nos economia. Un aña caminda e speransa pa un mihor Aruba lo mester domina. E situacion no ta manera nos ta desea pero cu e vacuna na caminda nos ta convenci cu e pesadia aki lo pasa tabata su palabranan.
Vacuna
Promer cu aña a cera, gobierno a tene un vierlanden overleg pa discuti e tema di vacuna. Un tema sigur cu mundo henter tawata en espera di dje.
E bon noticia pa mundo ta cu tin 3 vacuna caba ariba mercado.
Tin e vacuna di:
• Pfizer – cu mester wordo warda den un temperatura di -80 graden Celsius
• Moderna – cu mester wordo warda den un temperatura di -20 graden Celsius
• Astra Zeneca – cu por wordo warda den temperatura regular di cooler
Y lo bin mas vacuna tambe riba mercado tambe durante e aña aki. Mester bisa si cu den e prome batch lo ricibi solamente e vacuna di Pfizer, segun e mandatario.
Diaranson 6 di januari Hulanda lo cuminsa duna vacuna na dunadornan di cuido. Ministerio di volksgezondheid, welzijn en sport Sr. Paul Blokhuis ya caba a compromete su mes cu Aruba, Corsou, Sint Maarten y e resto di e BES eilanden cu na momento cu Hulanda ricibi e vacuna, e islanan den Reino tambe lo ricibi esaki. Minister Oduber a duna di conoce cu ainda no tin indidacion cuanto vacuna exactamente Aruba lo haya e promer batch, pero cu esaki no lo ta hopi e promer biaha si. Pues bisando esaki nos no ta spera cu Aruba lo haya un gran cantidad na februari 2021.
Minister Oduber a trece dilanti cu esnan cu promer ta bin na remarke pa haya e vacuna na aruba ta esnan cu ta e dunadornan di cuido y frontliners. Despues ta sigui cu nos grandinan den casnan di cuido, sigui pa nos grandinan riba edad di 60 aña cu ta cay den e grupo di risico. Despues tur cu ta riba edad di 60 aña y finalmente e resto di poblacion segun e mandatario.
E mandatario a menciona cu Hulanda ta mandando freezers pa Aruba por warda e vacuna den e tempartura cu esaki mester wordo warda y esakinan lo yega 13 di januari 2021 si tur cos cana segun e plan. Tambe cu dia 25-26 januari RIVM lo ta na Aruba pa haci un control riba tur e preparacionnan cu Aruba a haci y ta haciendo pa ricibi e vacuna. Minister Oduber a trece dilanti cu e promer vacunanan lo por wordo entrega memey di februari 2021 na Aruba.
“Nos ta cla pa ricibi esaki y a traha duro riba esaki e ultimo luna pa prepara nos mes” e mandatario a bisa.
Condicionnan di Hulanda
Pa Aruba bin na remarke pa ricibi e vacuna for di Hulanda, Aruba mester cumpli cu e condicionnan estableci pa Hulanda, asina e mandatario a trece dilanti.
Un di e condicionnan ta cu Aruba lo mester entrega un plan di ehecuccion.
Den e plan aki mester indica:
- Un plan di personal
- Unda e ubicacionnan ta cu e prik lo bay tuma lugar
- Mester indica unda lo bay warda e vacunanan
- Mester percura pa tin un coordinacion di e registro
- Mester demostra cu por transporta e vacuna di punto A pa B manteniendo e vacuna na e temperatura adecuado
- Mester valida e freezersnan cu lo mester warda e vacuna aden
- Mester introduci un plan di comunicacion pa comunidad
Minister Dangui Oduber a bisa cu e meta di Gobierno di Aruba ta pa den e promer kwartal vacuna mastanto hende posibel. Pa e promer kwartal di 2021 Hulanda lo ricibi 8.2 miyon vacuna di diferente proveedo y nos ta spera cu nos por haya suficiente pa vacuna mas hopi hende cu ta posibel. Minister Oduber ta bolbe afirma cu e ta respeta e opinion di cada cuidadano, e ta keda na cada cuidadano si nan ta tuma e vacuna si of no, e vacuna no ta obligatorio segun e mandatario. Finalmente Minister Dangui Oduber ta keda splica cu ta hopi importante pa sigui mantene tur e protocolnan di DVG y di Crisis Team.


text:
Zomer cu a pasa, polis a detene un homber di 22 aña di edad fo’i Amsterdam cu posiblemente kier a haci un atentado contra prome minister Rutte. Asina Ministerio Publico (OM) a confirma segun informacion di de Volkskrant. Otro siman lo bay tin un audiencia pro forma den corte na Den Haag. No lo trata e caso den profundidad ainda.
E homber, Yavuz O., lo a publica mensahe provocativo den algun grupo publico riba Telegram. Segun e acusacion, el a skirbi na december 2020 cu “mayoria di e Hulandesnan ta odia Rutte toch”. “Bo tin e den bo pa tira nan tur? Gewoon for di un auto. Bentana habri. Arma pafo. Y tira numa”. Esaki a sosode dia 12 di december 2020.
Dia 4 di mei 2021 el a skirbi: “Prome regla e luchadonan. Y no cualkier manifestante, hende serio cu kier haci algo. Cu ta fada, y tin ‘schijt’. Y ta exigi nan libertad. Mi no ta busca manifestante. Mi ta busca revolucionario. Tirado/agresor/arma/violencia. Tur cos ta permiti”.
Straf di cel
Den e ultimo lunanan, a detene y procesa varios otro hende homber y hende muhe despues cu nan e menasa politico, administrado y cientifico cu ta hunga un papel importante den e maneho di Coronavirus. Diamars, por ehempel, Erik van Z. a presenta dilanti hues despues cu el a menasa lider di partido D66, Sigrid Kaag y minister di CDA, Hugo de Jonge, a traves di Facebook. El a ricibi cinco luna den prizon.
Pa cobertura mas amplio lesa edicion di TREMPAN mañan.


text:
Kerndoelen
Na inicio di 2018 Minister di Ensenañsa (dr. A. R. Lampe) a aproba e metanan nucleo pa enseñansa primario, esta pa tur scol preparatorio y basico na Aruba. E metanan aki ta describi tur locual cu tur scol mester logra alcansa cu nan alumnonan na final di scol primario. E metanan aki ta pa tur scol cu ta subsidia door di gobierno di Aruba.
Vision
E vision cu kier alcansa cu e metanan nucleo ta: “Enseñansa cu sentido cu ta conduci na individuo consciente y na un comunidad solidario”. Cu e vision aki ta aspira pa yuda forma futuro cuidanano capacita pa enfrenta reto riba diferente tereno den bida y alaves crea cuidadano cu ta contribui na un manera positivo na nos comunidad. Meta nucleo ta duna descripcion general di e contenidonan di enseñansa y ta indica locual ta aspira pa alcansa na final di scol primario. E metanan ta forma un instrumento primordial cu ta duna indicacion na cada maestro tocante e contenido minimal cu e mester ofrece na e alumnonan. E metanan nucleo ta consisti di tres componente: conocemento, habilidad y actitud. E metanan nucleo ta garantisa contenido di calidad y mas importante, contenido relevante pa nos muchanan na Aruba den un contexto autentico. E metanan nucleo mester conduci na alcansa e vision cu a stipula pa enseñansa na Aruba.
Kerndoelendocument
E kerndoelendocument ta e prome edicion oficial pa Enseñansa Primairo na Aruba cu lo tin un status legal. Esaki ta nifica cu tur scol primario (tanto preparatorio como basico) cu gobierno ta subsidia, ta aspira pa alcansa e metanan na final di enseñansa primario. E documento ta consisti di tres parti: (1) Informacion general di e vision pa Enseñansa cu splicacion di e structura di e kerndoelen; (2) Descripcion di e ‘vakoverstijgende kerndoelen’; (3) E metanan nucleo pa cada area di formacion. E areanan di formacion ta e cuadro di cual ta ordena e curiculo y percura un curiculo varia y amplio. Ta distingui e siguiente areanan di formacion:
- Kerndoelendocument Arubaans Primair Onderwijs
- Implementatieplan invoering kerndoelen Primair Onderwijs
Kerndoelenwerkdocumenten
Kerndoelenwerkdocument ta un documento den cual ta concretisa e metanan nucleo pa cada aña escolar. Pa alcansa e meta nucleo di e area di formacion a describi meta (streefdoelen) pa enseñansa preparatorio y pa enseñasa basico. Ta elabora e metanan aki den metanan intermedio (tussendoelen) pa cada klas, esta di preparatorio y di klas 1 te cu klas 6. E kerndoelenwerkdocument ta mantene un liña di siña pa asina percura pa na final di scol basico ta alcansa e metanan nucleo. E ta posibel cu lo por tin diferente liña siña pa alcansa e metanan nucleo na final di scol basico.
E intencion di un kerndoelenwerkdocument ta pa esaki ta un documento dinamico cu ta cambia a base di experencia y feedback di e usarionan, cu ta e maestronan, team di scol y directiva di scol. Pa duna feedback riba e documento por manda esaki digitalmente a base di un lista di pregunta cu ta acopla na cada kerndoelenwerkdocument.
Kerndoelen werkdocument Rekenen & Wiskunde
Kerndoelen werkdocument Taal & Communicatie - Nederlands
Noticia
- Dia Nacional di Estudio di SAM tawata un exito (11/14/2019)
- Dia Nacional di Estudio di Scol Arubano Multilingual (10/10/2019)
- Minister ta aproba metanan nucleo pa scol primario (3/27/2018)
- Kerndoelen Primair Onderwijs (doc) (8/1/2017)
- Seminario di Kerndoelen pa Scol Preparatorio (6/1/2017)
- Training Kerndoelen Rekenen & Wiskunde plus (10/16/2016)
- Prueba Nacional di Matematica (4/11/2016)
- Kerndoelen presenta na docentenan di kleuterschool (10/22/2015)
Info / Contact
DEA afdeling Curriculum OntwikkelingScroll To Top


text:
KRALENDIJK – Djabièrnè último Flamingo TV a saka e ganadó di e kampaña 2019, kaminda un persona por a gana un outo marka Nissan Kicks 2020. Durante e anochi a saka 4 premio i esun mas grandi tabata e outo.
E anochi a saka tur bòn for di den un kaha i depositá nan den tómbola. Un kantidat enorme di bòn. Tur esaki a sosodé den presensia di notario Andre Gosselaar di ofisina di notaris Kenneth Arends. Despues a drai e tómbola, loke tabata hopi pisá. Promé ganadó tabata Rodney Winklaar kende a gana 1 aña di cable grátis. Di 2 persona tabata Bernadita Janga ku a gana 1 aña di internèt grátis. Hugo Samper a gana 1 aña di internèt i cable grátis. Despues a toka turno pa saka e bòn di e pèrsona ku ta bai gana e outo. Damian Garcia kende ta 15 aña kliente di Flamingo TV a resultá ganadó di e Nissan Kicks 2020.
Aimed Ayubi kende tabata guia e aktividat, a tuma kontakto ku Damian pa bis’é loke a sosodé.
Momentu ku Aimed a kuminsá papia ku Damian, el a kontesta telefon i menshoná ku e ta bañando. Aimed a bis’é dal un baño di ‘Cowboy’ i yega rápido pa e start su outo nobo. No a dura hopi, ku Damian i famia a presentá na Flamingo TV, sin ku e tabata sa kolo di e outo. El a bisti un kamisa i sapatu kòrá. E i su esposa tabata hopi kontentu i emoshoná. Patrick Dowling, direktor di Flamingo TV a entregá e yabi i Damian a start e outo nobo ku awor ta di dje. Patrick Dowling a finalisá bisando ku ta bai kontinuá ku e kampaña di 2020, pa un hende por gana un outo nobo atrobe fin di aña.
A klousurá e aktividat ku un tremendo show di vürwèrk.


text:
E industria di “General Aviation” no ta pasando den su miho momento actualmente. No tin mucho trafico aereo, cual ta haci e situacion un poco fastioso, door cu frontera di Venezuela ta cera y tambe situacion di Covid-19 di e ultimo aña. Aki na Aruba, aeropuerto a huur operacion completo di e terminal cu W Aviation.
Joost Meijs, director di Aruba Airport Authority NV, a indica cu den caso cu frontera cu Venezuela habri, cual ta algo na nivel gubernamental, mas sigur lo por mira cu trafico aereo tambe na General Aviation lo subi. Pero e situacion di Covdi-19, pocopoco tambe parce ta bay mas den background, cual tin indicacion cu esaki ta e caso, trafico aereo eynan tambe lo por cuminsa mehora.
Mas aleu, Meijs a bisa cu nan ta respeta e contractnan cu tin actualmente na General Aviation pero si cu nan tin algun proposicion pa por yega na un solucion a largo plaso. Pero internamente Aruba Airport Authority mes ta trahando riba esaki. Ta spera cu cualkier solucion lo por trece mas trafico aereo pa General Aviation, sea pa e operador actual of un otro den futuro.
Desde januari 2018 e compania W Aviation Aruba ta existi y ta maneha e aeropuerto priva, situa na e banda di Simeon Antonio. Riba nan website a informa cu desde inicio di 2018 nan a inverti no menos di 1.8 miyon dollar den renobacion y pa muebla e interior di e terminal, cu creacion di un lobby, area pa customer care, un bar nobo, VIP lounge, sala di conferencia, sala pa piloot, oficina pa flight planning y mucho mas.
Pero e realidad ta cu prome cu Covid-19, ya a bin e reto cu Venezuela, pa cual e pais a cera frontera cu Aruba y tabata stroba pa e avionnan priva bin staciona aki. Por corda cu prome cu esey, hopi Venezolano cu a bay biba na Miami of Panama, tabata scoge pa bin topa nan famianan Venezolano aki na Aruba. Nan tabata bin cu nan avion priva aki pa organisa vakantienan riba nos isla. Hopi di nan a hasta inverti den cas of condominio aki tambe. Pero, cu e reto pa bula di Venezuela pa Aruba, a opta pa no bin mas y asina e mercado grandi di avionnan Venezolano of di Venezolano a cay pisa.
Despues a bin Covid cu a pone cu e pasaheronan elite tabata biaha menos, pa miedo di contagia cu e virus y door di scarsedad di e avionnan aki disponibel pa huur ora di realisa e tipo di vuelonan asina. E industria a haya un sla hopi duro, pasobra di un dia pa otro, vuelonan a stop completo. E aeropuerto di avion priva mas grandi na Florida, esta Naples Airport, a bende 1 miyon gallon di combustibel na februari 2020. Dos luna despues, na april 2020, el a bende 350 mil galon, pues a cay cu 65% den un luna despues di e pandemia a dal na mita di maart 2020. Y desde e dia ey nan a perde mayoria cliente cu tabata biaha pa haci negoshi.
Ora puntra e industria ki dia nan lo bin bek, e contesta cu mas ta resona ta, mas pocopoco cu e vuelonan comercial. Asina mes, e industria ta spera cu e fin di aña aki lo por bira un poco miho. Normalmente na november caba ta cuminsa mira booking drentando pa fin di aña. Pero pa Aruba, tanten cu Merca tin e restrincion debi na Covid-19, hopi di e doñonan di avionnan priva ta opta pa bay un otro destinacion unda no tin tanto restrincion. Den caso cu elimina e medida di CDC, lo por spera un fin di aña un poco mas prospero pa e industria di avionnan priva, cu tanto nos tabata conoci pe prome cu 2018.


text:
KRALENDIJK – Miluska Hansen, bosero di kuerpo polisial a papia ku Radio Live 99.9 FM tokante e seshon di informashon ku tin djaweps 11 i 18 di yüni. Ta trata di informashon tokante kiko un persona tin mester pa e por inisiá e proseso pa traha komo polis. E seshon di informashon ta ‘Live’ pa medio di ‘Facebook’ for di 7’or pa 8:30 di anochi.
“Tin un lista di rekisito, entre otro un persona mester tin 17 aña òf mas, Mester ta den proseso pa bai pasa reibeweis, e hende mester tin diploma pa landamentu òf ta trahando riba dje i diploma di MAVO, ta entre otro algun di loke ku mester, pa por sigui e estudio pa polis. Ta bai hasi tèst sikológiko i ta wak e área ku bo ta den, esaki i mas. Ta buskando hende hòmber i hende muhé pa okupá e funshon di polis.
No ta solamente hóben di 17 aña por solisitá. Hende di mas edat tambe por pasa e proseso pa bira polis. Ta buskando un kantidat di 20 persona pa bira polis pa traha na islanan ‘BES ’. Por solisitá for di awor te 10 di yüli 2020. E estudio pa bira polis ta tuma lugá na Boneiru loke ta di aploudí inmensamente, i e tin un durashon di 2 aña.
Bo tin kurashi i gana di sirbi komunidat di Boneiru, Sint Eustatius i Saba, ta abo ta e persona ku nos mester. Pues skucha e sekshon di informashon ku ta bibu i direkto 11 i 18 di yüni for di 7’or di anochi. Bo por tende i hasi pregunta pa bo ta bon informá loke ta nesesario pa por bira polis. Bai riba ‘facebook page’ di Korps Politie Caribisch Nederland (KPCN) pa mas informashon.


text:
Paradera: Diadomingo algo pasa di 6’or di mainta, polis, materialwagen di brandweer y ambulance ta wordo manda cu urgencia riba e caminda prinicipal di Paradera, na altura di Burger King, pa un auto cu a bolter y cu lo a kibra un palo di lus, causando cu full e bario di Paradera a keda sin coriente.
Na yegada nan ta bin topa cu un transformator di coriente benta abou, un palo di lus kibra den dos y un Suzuki Swift gebolter den banda contra un mata di kwihi. E chauffeur tabata pega den e auto y riba e auto tabata tin varios waya di coriente.
Mesora a pidi cu hopi urgencia pa presencia di Elmar, kita e wayanan for di riba e auto, pa asina brandweer por a cuminsa cu e trabounan di corta e auto, pa por saca e chauffeur cu tabata herida. Despues cu e chauffeur a keda libera, personal di ambulance a prepar’e na e sitio y a transport’e cu urgencia pa hospital.
Aparentemente e auto tabata biniendo cu velocidad halto for di pabou y e chauffeur lo a perde control riba e stuur, a baha caminda, dal contra un palo di lus y kibra esaki den dos, despues dal contra un mata di kwihi y a bolter.
Paradera y becindario a keda pa mas di un ora sin coriente y te den oranan di merdia, Elmar y Setar tabata na e sitio trahando riba e wayanan di coriente y di setar.


text:
ORANJESTAD, Aruba – Aruba Bank, un bes mas ta participa den e prorama di CEDE Aruba, PITCH TIME, dedica na forma lidernan nobo na hobennan den nos comunidad.
Den luna di mei a start cu e di dos edicion di e proyecto aki “Bario Edition” unda hobennan mes mester a traha un proyecto pa nan bario unda nan por envolucra nan mes trahando riba proyectonan positivo.
E aña aki Aruba Bank a scoge e siguiente proyectonan pa patrosina y guia durante e trayecto di e proyectonan di September te cu December 2021:
Parke Familiar Tanki Leendert – cu tin como meta pa renoba e parke pa asina trece e hoben nan hunto cu nan famia den un ambiente familiar y pa traha un Greenhouse unda e hoben nan lo por siָña un tiki mas di nos naturalesa y agricultura.
Step It Up – un proyecto cu lo duna balor na materia di Culturele en Kunstzinnige Vorming (CKV), enfocando riba expresion di arte door di baile. Lo brinda e hoben les tocante salud y e importancia di socialisa y organiza un competencia di baile den scolnan pa na final recauda fondo pa yuda scolnan cu mester di material den e vak di CKV.
Wizz ‘Ucation – un proyecto cu ta ofrece ayudo di wiskunde online na Papiamento y posibilidad di sigui e les 2 biaha pa siman hasiendo uzo di lokalidad si no tin laptop/computer na cas. Meta di e proyecto ta pa conscientisa , educa y reforma e hoben nan conocimento den e mundo di wiskunde.
Aruba Bank super orguyoso di e Team Leadernan di e proyectonan Giandra Erasmus, Abigail Lugo, y Rafael Garcia y ta gradici e equipo di CEDE Aruba pa nan esfuerzo.


text:
Nos herensia kultural: kuid’é
Seri di Herensia Kultural
Originalmente sentebibu ta bini di region di Mediteráneo. A plant’é na Antianan Hulandes, prinsipalmente na Boneiru, i na Aruba, pa su importansha pa industria di remedi. For di aña pasá Kòrsou tambe tin atrobe un plantamentu di sentebibu na Chinchó Grandi. Na 1836, gezaghebber baron Van Raders a introdusí sentebibu komo kultivo di gobièrnu na Kòrsou. Sentebibu ta krese bon den tera ku tin kalki aden.
Ta kita e blachinan di e vipénan (ku nos ta yama tambe simia) i den tempu di sekura ta planta nan. Ku promé áwaseru nan ta spreit. Despues di dos pa tres aña por kosechá e blachi dikinan, ku entre tantu a bira kòrá. No ta mishi ku kurason di e mata, ku ta kaminda e ta saka blachi nobo. Tempu di kosecha ta di mart te ku yüni. Ta pone e blachinan ku a kòrta den un baki skeins pa e baba di e blachinan lèk. Ta fangu e baba den bleki i despues ta kushin’é den wea di koper pa e bira diki. Antes tabata paketá den kaha e baba diki, ora el a bira un klòmpi. Den kada kaha tabata bai un klòmpi di 50 kilo. Kada mata por produsí durante 10 pa 15 aña. Despues mester planta planchi nobo.
Baba di sentebibu ta kontené aloina, un supstansha marga, koló hel, ku ta usa den industria di remedi. Ta usa komponentenan di e baba pa traha purgashi. Antes hendenan tabata kou tambe riba un pida blachi di sentebibu, pero segun Pader Paul Brenneker, ta hende ku stoma fuerte so por a hasi esaki. Parse ku por a usa sentebibu tambe kontra hal (na hulandes: gal). Awendia ta usa komponentenan di sentebibu pa trata pèshi na kara (akné), psoriasis, diabétis, kanser i Aids. Segun Luis Marin, direktor tékniko di Curaçao Ecocity Projects, e mata ta fungi komo un probiótiko i ta fortalesé e sistema di inmunidat. E ta, huntu ku Mervin Malan, direktor ehekutivo, e motornan tras di e kultivo nobo di sentebibu na Kòrsou. Riba un tereno di 30 bènder lo planta un 200.000 planchi. Segun Marin mester preferá sentebibu riba antibiótiko, komo ku antibiótiko ta mata tur bakteria, tambe esunnan bon. Ademas di ta produsí pa industria di remedi, Curaçao Ecocity Projects ta produsí tambe pa merkado lokal. Ta usa e baba di sentebibu den produktonan kosmétiko, manera habon, shampo, pasta di djente, djèl, krema pa hunta kontra efektonan di solo i desodorante.
Den su seri “Sambumbu” ku ta trata kultura popular di Aruba, Kòrsou i Boneiru, Pader Brenneker ta splika den ki kaso tabata usa sentebibu proménan aya. Na islanan abou tabata pone repi repi di blachi di sentebibu den awa pa blancha muraya. Ta kologá sentebibu tambe pa tene malu afó, pa kore ku fuku. I den kombinashon ku blachi di mata di kakalaka, suku largá i simia di kalbas di mondi, tabata usa sentebibu pa traha un stropi kontra tosamentu. Tres pa kuater bes pa dia un kuchara ta santu remedi. Baba di sentebibu ta bon kontra kimá. Tambe un pida di kurason di blachi di sentebibu ku bo kome ta kuri ku fèrkout. Si un fèrkout a pega na pechu, por bebe un te di sentebibu na yuna. Pa kita e smak marga, mester laba e sentebibu shete biaha. Otro uso di sentebibu ta pa kombatí eksema na kabes i kaimentu di kabei. Kòrta un blachi, kita e rantnan i e banda plat afó i laga e baba lèk. Ku un pida katuna ta dèp e kueru di kabes ku e baba i lagué den e kueru pa dos ora. E promé biaha ku trata e kabes e ta pika, pero despues di algun tratamentu, raisnan di e kabei a kura; tur esaki segun kreensha di pueblo!
Fuentenan
Frater M. Arnoldo, Gekweekte en nuttige planten van de Nederlandse Antillen, Den Haag, Martinus Nijhoff, 1971
Encyclopedie van de Nederlandse Antillen, Zutphen, De Walburg Pers, 1985
Nicolaas van Meeteren, Volkskunde van Curaçao, Amsterdam, S. Emmering, 1977
Pater Paul Brenneker, Sambumbu, Volkskunde van Curaçao, Aruba en Bonaire, Willemstad, 1969-1975.
Teksto pa bou di potrèt:
Hèrmèn pa kultivá sentebibu; Museo di Bonaire; courtesy Wijnanda Deroo.


text:
Un manera nobo y creativo pa expresa y conecta pa loke ta pasion y personalidad multifacetico. E coleccion Pandora Me, ta conta un storia di estilo di e esun cu tine bisti, a traves di simbolonan significativo. Sea cu e ta un cherry charm of un lucky horseshoe, e micro dangle charms den sterling silver ta expresa bo pasion-, storia- y soñonan.
E lansamento di e coleccion encantador di Pandora Me, a tuma lugar diasabra merdia na Pandora Oranjestad. E clientenan cu a ricibi e invitacion pa e lansamento aki, a disfruta di un evento diferente y dibertido. E team di Pandora manera semper amabel y atento a mustra e coleccion mientras cu den e store tabatin entretenimento di DJ Nigel.
E clientenan cu a cumpra un ‘stud’ a haya piercing free di Jovi Croes, cu ta un profesional den e ramo aki. Maggy’s tabata presente cu su make-up artist pa aplica un retoke na e invitadonan cu tabata desea, prome cu nan a pose pa e fotografonan di SKClick. E evento a finalisa cu entrega di e diferente premionan y e caranan feliz cu nan compra di e coleccion nobo di Pandora!
Foto credits: #JulieJulieAruba


text:
1xBet no ta tene di e Kliente pa Wettsteuern. E Impuesto ta paga su so riba e kaso kasnan di Apuestas uzá, ta bisa, a pago di bo mes Venus i no di e Kliente.
E Patronchi ta e kaso na otro Operator ta straño. E Motibu por ta e Hasi un mentira, pa mayoria di 1xBet e Kliente registrá den Rusia, i solamente algun di nan poster. E Dòbel pa e Stat, ta ta pone. Sinembargo, bo ta hasi e palabranan aki pa Wettliebhaber di Alemania?
Positivo
- Pa e Kliente alemania, no Wettsteuer
- E Transmishon ta biba den HD ta disponé
- Teritorio di Apuestas mas haltu include bon Oportunidat
- Servisio di atenshon na e kliente e bint'Ora
Familiar ku e Struktura di Lugá ib
Na Alemania, no Wettsteuer di 1xBet
Algun kasnan di Apuestas paga solamente riba diferente Apuestas un Wettsteuer, por ehèmpel, pa grandi Malti òf Apuestas Apuestas ta Biba. Sinembargo, ta straño, e kasnan di Apuestas tur e Tributo tuma.
E Impuesto di 5% pa kada pasa deporte den mi a 1. Juli 2012 na Alemania i ta pa tur e Jugadores, biba riba Alemania i registratie. Na kuminsamentu di adquisiciones, algun kasnan di Apuestas di Wettsteuer. Resultá, sinembargo, manera ta karu pafó.
1xBet di Spaña no ta konosí, maske e Presentashon di Apuestas ta grandi i hanchu. Apuestas general di mas grandi volgen di Venus di Rusia Kliente registrá. E tin un gran kantidat di kasnan di Apuestas di Rusia largu bestianan. Pa algun di nan registrá riba Alemania Kliente 1xBet di Wettsteuer.
Ta evitá di Wettsteuer di 1xBet?
No 1xBet di Wettsteuer pago pa su mes i no ta riba e Ganashi di e Apuestas basá, no tin mester Kontrolá pa evitá. E Pièrdè di Wettsteuer ta mira ku Apuestas i no ku Cliente. No ta nesesario mitar di imigracion, legal òf laga di Druk pa prueba, na lydia ku Tributo, sin Riesgo i Peliger.
1xBet den Komparashon ku otro kasnan di Apuestas
Bo Por hasi calcula pa mayoria di kas di apuestas deporte 5%, no 1xBet? E Aña 2012 bai, den enkargo, riba Alemania, un figo di Impuesto na Apuestas deporte i Apuestas tresebo. Esaki ta nifiká, na kada Pasa, na Alemania ta realisá, un Impuesto di 5% ta mará na.
Si bo no paga Tributo, traha den e kasnan di Apuestas illegale. Den Austria i Suisa, no Wettsteuer. Den Tera, den pa Pasa e, no tin diferensia. Ta, ku solamente den Tera, den e Kliente skirbí e Poeta skirbi.
Si e Aparato Wettsteuer e Kliente contene, e 5% di Probecho di e Kliente den e Aktua. Esaki ta útil pa adorno di Apuestas, den e kaso di e perde Cliente.
E Polítika a di e mayoria di e kasnan di Apuestas ta sigui. E Alternatieve ta, e kasnan di Apuestas no ta Kontrolá reuver, solamente ku e pago. Pa loke ta hasi ku 1xBet. Den e Kaso aki, e Kliente ta mihó i e senador mester paga.
E Impakto di e Wettsteuer di Apuestas di 1xBet, kla ta un Ehèmpel, anunsiá
Un Ehèmpel kla, bo ta hasi midí 1xBet den e Maneho di Wettsteuern di otro kasnan di Apuestas tin diferente. E Bentaha ta ku mira kla ku e Kliente. 10 Age na Ausgangsquote 10 desde. Si e Kliente gana, gana 10 x 10 €.
Esaki ta un probecho but na 130 €. Algun kasnan di Apuestas spera un Wettsteuer na 5%. Pa e Kliente, esaki ta nifiká ku no 10 €, na Final, so 9,50 € sufisiente. E Posibilidad pa gana e ta 95,00 €. Otro Operator calcula bo Tributo riba e Ganashi,. Den e Kaso aki, keda 10 €, ademas di e Bondat ku 5% e import ta karga. Di lugá 130 gana € , gana Kliente so 95,00 €. E Resultado ta ku na Final di e mesun.
1xBet suma di yen Impuesto, tantu e Funshon manera e Ganashi di e Aktua. Si e Kliente asina 10 € ku Kua na 10 stipulá, gana 130 €. No ta perde nada.
Yen di Benefisionan di e Kliente, diputado. E Impuesto ta 5%, den e Kaso aki, 5 €, unda bo ta 1xBet di forma gradua den e ofisina Fòrsá aleman e pago. Na chikitu Apuestas ku ta hasi e Kliente no tin Diferensia grandi. Si e Kliente, sinembargo, 10.000 Di Euro ta gana i 500 Euro por spar, esaki a hasi un gran Distinshon. E 1xBet-Buchmacherei ta, por ta asina, pa Kliente alemania, den partikular pa esnan responsabel pa suomi Riego, ta atraktivo.
Mester post e Ganashi di agensia Fòrsá, informá i kontrolá nobo?
Manera mi a menciona, tin algun kas di apuestas deporte, e Wettsteuern uza. Sinembargo, tin hopi Operator, di promocion di un, mi no tin un Tributo e por kita.
Den e Kondishonnan Komandantenan, por sinembargo, chikitu lesa, e Impuesto riba enkargo di e Kliente mester, ta bisa,, e Kliente tin pa agensia Fòrsá, informá. Esaki ta 1xBet NO ta e Kaso. Tributo ta pages, sin e Kliente mester encarga di.
Preguntanan riba 1xBet-Wettsteuer
E Wettsteuer di Apuestas òf Preis rekohí?
1xBet Apuestas Steuereinsätze no ta na Apuestas òf na e Ganashi. Tributo ta independiente di e kasnan di Apuestas paga, i e no a afecta na Apuestas i / òf Ganashi di su Cliente.
Kiko ta e Wettsteuer di 1xBet?
E Wettsteuer ta di lei 5%. Sinembargo, den 1xBet trata i e Kliente risibí nada di esakinan.
Por un di Wettsteuer reduceren?
No, No por bende Wettsteuer.
Pago 1xBet e Wettsteuern e Stranhero?
Den mayoria di nan Tera di e Union Europeo, no Wettverpflichtungen. Den Tera, na ku e tin ku ta paga, e contribui 1xBet.
Por un hende nenga, den 1xBet un Wettsteuer bai paga?
Steuerwetten korektamente di 1xBet den e ofisina Fòrsá aleman paga. E Kliente no perde e Bondat i no fiesta den Ponementu. Di Rechaso di Wettsteuer no ta posibel.


text:
Gabinete Wever-Croes Diaranson Minister Xiomara Maduro a reuni cu e Fiscal Affairs Department di IMF. Tur aña durante IMF su Annual Meetings, Minister di Finansa ta tuma e oportunidad pa dialoga y pidi cooperacion di IMF pa asisti Aruba cu diferente trabou.
Gabinete Wever-Croes
Diaranson Minister Xiomara Maduro a reuni cu e Fiscal Affairs Department di IMF. Tur aña durante IMF su Annual Meetings, Minister di Finansa ta tuma e oportunidad pa dialoga y pidi cooperacion di IMF pa asisti Aruba cu diferente trabou. Den e ultimo añanan IMF a bin ta brinda asistencia technico na Aruba riba, entre otro, reforma fiscal, gastonan di personal, maneho presupuestario y a ofrece diferente curso den cual Aruba por a participa. Fuera di e topiconan aki Minister Maduro a haci un peticion tambe pa asistencia di IMF pa yuda formula un maneho di debe den cual por organisa e pago di e debe externo di Pais Aruba na un forma responsabel. Minister Maduro ta contento di por conta cu e asistencia y bon cooperacion di IMF pa e trabounan cu ta necesario na bienestar di Pais Aruba


text:
BISHITA EKSITOSO DI MINISTER DI HUSTISIA MR. NELSON NAVARRO SERKA ALKALDE DI SIUDAT DI MIAMI
- font size decrease font size increase font size
Djaluna 27 di Oktober ultimo, Minister di Hustisia di Kὸrsou, Mr. Nelson Navarro a realisá un bishita di trabou na e siudat di Miami/Florida. Meta di e bishita aki tabata pa reuní ku e Alkalde di siudat di Miami Sr. Tomás Regalado. E reunion aki a sirbí pa estrecha e lasonan di koperashon eksistente entre Miami Police Department i Kòrsou. Ademas Minister di Hustisia Sr. Nelson Navarro a reuni ku e alto ehekutivo polisial, Hefe interino di Miami Police Department Sr. Jorge Gomez, remplasando Chief of Police Sr. Manuel Orosa ku ta di vakashon.
Manera ta ampliamente konosí, resientemente tabata na Kòrsou un delegashon di Miami Police Department riba invitashon di Politur di Kòrsou. Na e okashon aki tres (3) di e ekspertonan di Miami Police Department a duna training na tantu agentenan di Politur i di kuerpo polisial di Kòrsou. No menos ku 100 agente polisial durante un siman largu a sigui e trainingnan korespondiente na WTC. Durante di su bishita na Miami, Minister Navarro tabata akompañá pa e Hefe interino di kuerpo polisial di Kòrsou, Sr. Jules Ilario i di e Presidente di Politur Sr. Humphrey Josefa.
Alkalde di Miami Sr. Tomás Regalado a hasi uso di e oportunidat ku Minister Navarro tabata di bishita serka dje, pa entregele e yabi di e siudat di Miami. E Alkalde a konfirmá ku Miami Police Department den futuro ta sigui duna tur koperashon na Politur i kuerpo polisial di Kὸrsou. E gesto aki a keda hopi apresia pa e titular di hustisia di Kòrsou. E kombinashon di foto ta ilustrá e bishita na Miami Police Department i serka e alkalde di e siudat di Miami.


text: Diaranson anochi durante e prome minuut nan di “TdQ” a drenta informe di un pick up coriendo malo riba e caminda di Bubali. E yamada tabata cu nan lo ta serca di veld di Bubali pero esaki lo a core bay prome cu polis a yega. Polisnan unr ato despues a topa e vehiculo aki riba e caminda di Hato panort di e rotonde. Mesora polis a atende cu e chauffeur cu tabata intoxica. Polis a eherce un alcotest cual a confirma cu e homber chauffeur tabata bou di influencia. A detene e dama pasahero tambe den e pick up ya cu ambos tabata violando “TdQ”. Por a nota hopi comestibel den e baki di e pick up cual e chauffeur di e pick up a bay cu nan warda di polis tambe pa evita esakinan wordo horta.


text: Diaranzon merdia a drenta informe di cu den Caya G.F. “Betico” Croes, mesora a dirigi un patruya na e sitio. Na yegada di e patruya nan no a topa cun’e pero despues den Wilhelminastraat si a topa cun’e. Polis a nota cu e tabata cana cu un carson cu tabata blo cay y e no tabata tin faha bisti y no tabata tin carson di abao y cada biaha su carson cay su partinan intimo tabata exponi. Polis a coy un pida di e lint cu nan tin den e patruya pa sera e caminda y a duna e adicto pa mara su carson pa esaki no cay mas. Polis a advirtie pa anda drechi.


text:
Oranjestad, 11 di maart 2020 – Dia Internacional di Hende Muher a wordo celebra en grandi durante e conferencia di hende muher. Mundialmente ta celebra 8 di maart pa duna reconocemento na hende muher pa nan logronan den tur aspecto.
Igualdad pa nos tur tabata e tema trata durante e mainta di e conferencia caminda diferente orador a haña e oportunidad pa papia riba e tema aki. E tema aki a wordo treci pa asina nos tur por traha hunto pa logra igualdad den tur sentido di bida. Pa logra esaki tur ser femenino y masculino mester ta envolvi den e trayecto aki.
Executive Director di e banco comercial mas grandi di Aruba, Sra. Gina Habibe-Arendsz a forma parti di e “Business Panel” dirigi pa Amy Richards durante di e diadomingo mainta. El a trece dilanti diferente punto riba e topico di leadership y con ta balansa esaki cu bida diario. E importancia di traha den equipo y pa tin un educacion continuo, tanto di cas y profesional. Esaki ta importante pa desaroyo di e individuo y tambe e organización y equipo cu bo ta forma parti di dje. Gina a trece padilanti con e ta stimula y a wordo stimula (coached) pa por a yega unda ela yega den su funcion.
E conferencia a conta cu un panel di hende muhernan lider den nan trabou y den nos comunidad. Renaissance Convention Center a conta cu un cantidad di cerca di 800 persona. Aruba Bank ta contento di por contribui na un conferencia exitoso y cu ta crece durante di e ultimo 3 aña, y mas importante aun pa crea un plataforma pa hende muher comparti nan experiencia y motiva otro.


text:
WILLEMSTAD – Ainda no tin aseptashon pa persona ku limitashon mental na Kòrsou. Nan posibilidat pa haña un trabou ta minimal. Despues di presentá e personanan aki, i tambe nan habilidatnan, kuater bia na komunidat, Fundashon Kontakto ta konkluí ku ainda tin un kaminda largu pa kana. E siman aki tabatin e di sinku ‘Day on the Job, Yes I Can !’, ku Fundashon Kontakto ta organisá un bia pa aña.
Taizy Goeloe, terapeuta di trabou a splika ku riba e dia aki tur kliente ta sali for di Fundashon Kontakto i bai traha na un empresa di 9 or di mainta pa 12 or, bou di supervishon.
Dulce Koopman a traha e siguiente reportahe, algu promé ku e klientenan a bandoná Fundashon Kontakto pa bai traha
Taizy Goeloe a menshoná tambe ku komunidat mester bira mas konsiente i komprondé e persona ku desabilidat mental. Tambe mester tin e konosementu kon pa trata e persona ku limitashon mental, ora ku e ta na su trabou.
E proyekto ‘Day on the Job’, di e forma grandi ku Fundashon Kontakto a organis’é durante di 5 aña, ta bai sigui riba un eskala mas chikí. Taizy Goeloe: “Lider di e gruponan mes lo indiká na unda nan tin deseo di bai pa siña nan kliente algu”.
Fundashon Kontakto ta aktivo riba e tereno di training, formashon i guia. Den e kuadro aki, pasobra e Fundashon tin kontakto ku hopi empresa, den futuro gruponan chikí individualmente lo bai un ‘Day on the Job’, serka e empresanan konserní.


text:
Komishon pa Enseñansa Speshal ta keda instalá
Komishon pa Enseñansa Speshal ta keda instalá
Geplaatst op 18 September 2021 dor di Ministerio Enseñansa, Siensia, Kultura & Deporte
WILLEMSTAD – Minister Sithree ‘Cey’ van Heydoorn ta firma e dekreto pa instalashon di un komishon i instalá e komishon ku ta bai traha speshalmente pa nos muchanan di enseñansa speshal. Tarea prinsipal di e komishon ta pa duna asistensia na muchanan ku mester bai skol speshal i keda aloká den e grupo/kluster adekuá. E komishon aki ta forma parti di un trayekto pa e sektor di enseñansa di fundeshi speshal.
E miembronan ku a keda instalá ta profeshonalnan di enseñansa ku tin tur e kapasidat pa duna e mihó konseho den e área di enseñansa di fundeshi speshal. E miembronan ta: sr. E. Perigault Monte (Presidente), sra. T. Winklaar (Ortopedagogo), sra. R. Rosheuvel (profeshonal den enseñansa speshal), sra. P. Maria (sekretaro di e komishon) huntu ku kolaborador di maneho sra. S.Braun. E komishon aki a keda instalá den presensia di Direktor di Maneho sra. S. Larmonie-van Heydoorn, Direktor di Enseñansa i Siensia sr. W. Kleinmoedig i Inspektor General sra. R.Martina-Bitorina.
E komishon aki ta sali for di e lei di enseñansa di fundeshi i e maneho pa enseñansa speshal. E komishon ta haña tur informashon nesesario di e alumno ku mester bai un skol speshal pa nan analisá i duna un konseho kua skol i den kua grupo e mucha por keda aloká. E análisis ta keda hasí segun un protokòl i den koperashon ku direktivanan di skol i mayornan di e alumno. Pa mas informashon por mail na OWCS.Communicatie@gobiernu.cw.
Gobièrnu ta duna tur mucha e atenshon nesesario i sin distinshon, paso tur mucha ta importante pa desaroyo optimal di nos nashon. Pesei Ministerio di Enseñansa, Siensia, Kultura i Deporte huntu ku Minister van Heydoorn ta sumamente kontentu ku e komishon komo ku esaki ta un logro mas pa nos muchanan di enseñansa speshal.
**riba e fotonan athunto por tuma nota di e instalashon di e miembronan den sala Multi-Funkshonal Jerry Lasten na Fòrtí.


text:
KOMUNIKADO DI KUERPO POLISIAL KÒRSOU Detenshon di un agente polisial
KOMUNIKADO DI KUERPO POLISIAL KÒRSOU
151 / 2017
10 mei 2017
Detenshon di un agente polisial
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 10 di mei 2017 alrededor di 11.40‘or, relashoná ku un kaso di trafikashon di hende ku ta andando a detené e agente polisial E.L.W. nasé na Kòrsou di 51 aña di edat, na ofisina di BIZ (Bureau Interne Zaken) A presentá e sospechoso dilanti un fiskal ouksiliar ku a ordená su enkarselamentu pendiente di mas investigashon. E kaso aki ta andando basta dia. 4 di novèmber 2016 e promé detenshonnan a tuma lugá. Polis na e okashon ei a detené un pareha na un kas den Dein i despues a detené un (1) agente polisial (komunikado 476/2016) Mas despues dia 18 di novèmber 2016 a detené dos (2) agente polisial mas den e kaso aki. (Komunikado 407/2016)


text:
PROMÉ MINISTER GILMAR PISAS A KUMPLI KU FAMIA NA ENTIERO DI SR. CLOVIS LODEWIJKS.
PROMÉ MINISTER GILMAR PISAS A KUMPLI KU
FAMIA NA ENTIERO DI SR. CLOVIS LODEWIJKS.
Willemstad – Promé Minister Gilmar Pisas a kumpli ku famia na entiero di nan defuntu sr. Clovis Lodewijks dia 9 di òktober 2021.
Minister di Enseñansa, Siensia, Kultura & Deporte Sithree van Heydoorn tambe tabata presente na e entiero.
Durante di e entiero Promé Minister i Minister Sithree van Heydoorn a hiba un diskurso.
Un punto ku a resaltá den Promé Minister su diskurso tabata ku sr. Clovis Lodewijks tabata sigur un lider, dirigente di alto grado, den e área di Deporte prinsipalmente.
Banda di esei Promé Minister a asentuá ku banda ku nos ta hinka nos hendenan ku a destaká den Hall of Fame lo ta importante pa nos sigui kompartí nan historia, eksperensia, konosementu i logronan ku nos komunidat i espeshalmente ku nos hóbennan.
Esaki por motivá i enkurashá nos hóbennan aun mas pa nan tambe por krese i desaroyá nan mes den lidernan fuerte, stabil i determiná pa nos komunidat den tur área, basta ku nan hinka e energia, tempu, determinashon, perseveransia i seriedat den tur loke nan ke logra.
Ku sr. Clovis Lodewijks por sosegá na pas i hopi forsa na su famia, amigonan i mundu di deporte.


text:
Durante conferencia di prensa di Gobierno di Aruba diabierna mainta, Prome Minister Evelyn Wever-Croes a reacciona riba e pregunta haci na dje tocante e hecho cu tin un politico cu recien a wordo elegi pa drenta Parlamento siendo e ta den prison. Prome Minister a expresa su preocupacion pa e hecho aki pasobra esaki ta un berguensa pa henter pais Aruba.
“E no ta trata di mi partido y e no ta mi colega pero e ta un Arubiano y nos como Arubiano ta bay den historia pa e berguensa aki cu lamentablemente e partido AVP ta pone nos pasa aden cu e nombracion di Parlamentario Sevinger. Na e momentonan aki tin un ley caba na Parlamento tocante screening y esaki ta un compromiso cu nos tin cu ora nos huramenta como Parlamentario. Pa un tempo mi ta bay ta Minister President y Parlamentario pa un tempo transitorio y e prome compromiso ta pa pasa e ley ey y saca sr.Sevinger for di Parlamento si e logra huramenta”.
E di dos paso lo ta pa ankra den e constitucion pa tipo di cosnan asina no pasa nunca mas. Pasobra mi no ta kere cu tin un Arubiano awe riba e baranca aki cu no ta sinti berguensa di loke cu por pasa otro siman. Pa constitucion bo mester 2/3 parte kiermeen nos mester mas sosten den Parlamento. Cambio di constitucion no ta cla ainda por lo tanto esaki no ta algo cu por pasa otro siman of aki 2 siman ya cu e tin cu cana su caminda pa Raad van Advies.
Lamentablemente otro cambio di constitucion si nos a purba trata den Parlamento cual ta purba ankra e Ombudsman den constitucion pero esaki no a conta cu sosten lamentablemente ni di RED, ni di Daphne Lejuez y ni di AVP pa cua motibo e no por a pasa.
Mi ta spera cu e Parlamento nobo cu ta huramenta otro siman demostra e madures di por pasa riba diferencianan politico y pone interes di Aruba na prome luga. Esaki ta un prioridad”, Prome Minister Evelyn Wever-Croes a duna di conoce.


text:
Nos di Fundacion di Curazon kier a para keto y duna importancia na e dia aki.Bo curazon ta e motor di bo curpa. E ta laga bo hari, stima y biba un bida completo. No pa spanta ningun hende pero problema nan di curazon y ader ta e morto number UN mundialmente y Aruba no ta keda afo.Pesey ta asina importante pa cuide y dune su importancia.
E bon noticia ta cu problema nan di curazon y ader por wordo prefeni. Hasiendo solamente algun cambio pa dia nos por logra esaki.
Manera:
❤ stop di huma
❤ come mas saludable p.e menos fast food, come mas fruta y berdura y inculca esaki den nos muchanan tambe.
❤ hasi ehercicio p.e subi trapi, join club nan di movecion, cana como famia
❤ check bo presion regularmente
Laga nos tur como adulto duna ehempel na nos muchanan. Obesidad na jong lo trece hopi problema ora nan bira adulto. Pesey nos di Fundacion di Curazon a cuminsa bishita schoolnan pa trece tur e information nan necesario na un manera comprendible pa asina nos por yuda baha e cantidad di problema nan di curazon mas tempran possibel.


text:
KRALENDIJK – “Nos ta spera ku hende lo no bai vota emoshonalmente. Ku nan lo skohe loke lo pone nan sinti bon pa añanan largu, no pa dos dia so. Nan por skohe asina solamente si nan haña informashon neutral. “ Asina un di e miembronan a ekspresá e meta di “Bo kòmpás pa referèndem”.
E komishon di referèndem alternativo ke bai duna informashon ophetivo tokante e referèndem binidero. Pasobra ta esei ta falta, segun e presidente di ‘Bo Kòmpás’, hurista Anthony Nicolaas.
E komishon ta un inisiativa sivil i tin miembro di diferente salí: èks diputado Jona Chirino-Felida ta miembro, meskos ku doño di skol di sambuyá Bart Snelders; studiante di lei i kandidato di UPB den último elekshonnan Alexandra Santana ta partisipá, meskos ku miembro di PHU Desiree Croes. Nan tur i mas hende ta haña ku ta importante pa e votadó dia 18 di desèmber por duna un kontesta bon pensá riba e pregunta: ‘Bo ta di akuerdo ku e kontenido ku a duna na e laso direkto ku Hulanda?’
Segun Bo Kòmpás e informashon ku a duna te aworakí espesialmente a trese hopi konfushon. “E komishon ofishal di referèndem den e promé boletin di informashon a duna splikashon tokante e konsekuenshanan di un voto ‘si’ òf ‘nò’. Polítikonan ta bisa otro kos atrobe. Ken ta papia bèrdat?”Anthony Nicolaas ta bisa. Bo Kòmpás si ke papia bèrdat. Nicolaas: “Nos no ta bai duna konseho. Nos ta bai bisa sí kiko ta e konsekuenshanan positivo i negativo di skohe si òf no.” E echo ku algun miembro tin un preferensha pa un eskoho no tin nodi di stroba ophetividat, e presidente ta haña.
Emoshon
Desiree Croes ta yama e votadónan pa ‘skucha tur dos banda i trata di wak sin mira koló polítiko’. Miembro di komishon Jan Janga ke stimulá hende ‘pa lesa mas tantu posibel’: “Buska informashon. No tuma un desishon a base di emoshon.” Bo kòmpás tin un website, nan ta aktivo riba Facebook i nan ke bai organisá enkuentronan den komunidat.
Nicolas no tin miedu ku e informashon di bo Bo Kòmpás solamente lo trese mas inklaridat: “Hende mester por forma nan propio opinion a base di informashon ophetivo”. Segun e, e komishon alternativo di referèndem lo tabata di mas si ‘e komishon ofishal a hasi su trabou’. Den su idea ta falta di tempu ta un kousa adishonal di e skarsedat na suministrashon di informashon kla: “Gobièrnu insular no a ni duna un opinion ainda tokante e rapòrt di komishon Spies. Pakiko tantu purá? Lo tabata mihó si a posponé e referèndem aki.”
Banda di esaki e ta teme froude riba 18 di desèmber. Mustrando riba e karchi di vota ku a entregá e siman ku a pasa e ta preokupá: “djis un pida papel blanku, imprimí ku enk pretu. Esaki ta fásil pa falsifiká. Ken ta kontrolá si tin hende ku lo vota mas ku un bia?”
Supervishon
No a pidi Nashonnan Uní pa supervisá durante e temporada di kampaña i riba e dia di elekshon. Segun èks gezaghebber Glenn Thodé, ku djárason anochi a petishon di e komishon ta duna un splikashon kòrtiku di e implikashonnan di e pregunta di referèndem, ‘esaki ta trese un riesgo: “Niun hende no por bisa aworó si e votadónan a haña informashon bon, òf si e karchinan di vota tabata bon.”
Banda di esaki e ta spera ku ‘e elektorado ta sinti su mes sufisientemente liber pa skohe, awor ku e direktiva a bisa kaba ku nan ta bai vota ‘nò’‘. E koalishon di UPB i PDB a disidí esaki den e akuerdo di goberná. Bart Snelders: “Si ku informashon ophetivo nos por laga dies hende pensa, mi ta satisfecho.”
Outor Janita Monna


text:
All posts tagged "Playoffs"
-
E ultimo fecha di Playoff lo dicidi e dos finalistanan di AVB Division Honor 2018-2019
Despues di ful un campeonato y tambe dos rond di Playoff, ainda e finalistanan di Division Honor pa e campeonato 2018-2019...
-
AVB/ 2 years ago
Ambos partido di Division di Honor ta tuma lugar Diadomingo
Depues cu directiva di AVB a ricibi informacion additional, entre otro cu no por dispone di e facilidad di CDFF ariba...
-
Nacional ta gana RCA 2-0 y asina sacudi e standing riba e tabla di Playoffs di Division Honor
E partido entre Nacional y RCA pa cuminsa e di dos rond di Playoff a promete di bira hopi interesante mes,...
-
Division Junioren/ 2 years ago
Cu Gol di Jeanpierre v/d Linden y Mairon Tromp Estrella ta clasifica pa Final di Aruba su futbol Division Junioren U20.
Diaranson 22 di Mei 2019 a tuma lugar den Compleho Deportivo Frans Figaroa na Noord e semi final di Aruba su...
-
Nacional y Dakota a keda 1-1 den un duelo dramatico y emocionante foi cuminsamento te fin
Nacional versus Dakota ta awendia e rivalidad mas competitivo cu tin den futbol Arubiano. E puristanan lo bisabo cu e clasiconan...
-
RCA a gana Estrella 2-1 p’asina consolida e prome luga riba tabla di Playoffs Division Honor
RCA, ainda invicto den Playoffs, a bin di empata cu Dakota den e partido previo y lo kier a logra un...
-
Nacional ta bai cu tur tres punto den victoria contundente di 3-0 contra Estrella
E partido crucial entre Nacional y Estrella, dos ekipo sin punto ainda den e prome rond di Playoffs, tabata mas bien...
-
Dakota y RCA a parti punto den un partido di Playoff hopi tenso pero sin gol
E ‘derbi di Aruba’ entre e Amarillonan di Dakota y Tricolornan di RCA semper ta crea hopi expectativa, mas ainda den...
-
Dreyer Bracho “Esaki no ta bai kita nos focus”
Despues di e derota contra RCA, Dreyer Bracho entrenado di Nacional “Esaki no ta bai kita nos focus”.
-
Omar Tromp “Nos ta bin duro pa Dakota, miho nan prepara”
Den entrevista cu nos tabata tin cu Omar Tromp entrenador di RCA a laga sa cu “Nos ta bin duro pa...


text:
teamaruba
-
Rosario2022
Hefe di Mission pa Rosario2022 ta conoci
Hefe di Mission pa e weganan di Rosario 2022 ta conoci E Juegos Suramericanos de la Juventud 2022, lo tuma…Read More »
-
News
Training di Tiro a start
Atleta di tiro Philip Elhage a termina su prome entrenamento na Tokyo Awe merdia (ora di Tokyo) a tuma lugar…Read More »
-
News
Delegacion ta reuni den e Villa
Delegacion Olimpico di Aruba a reuni den e Villa Olimpico na Tokyo, Japon Diadomingo den oranan di anochi a tuma…Read More »
-
News
Uniform nobo presenta na pueblo di Aruba
Comite Olimpico Arubano a presenta nan uniform na pueblo di Aruba Ayera despues cu den ora nan di atardi a…Read More »
-
News
Ceremonia Despedidad
Ceremonia di Despedida pa e delegacion di Aruba cu lo sali pa e Weganan Olimpico di Tokyo, Japon. Dialuna anochi…Read More »
-
Lima2019
Kyra ta elabora riba nan competencia
Landado artistico Kyra Hoevertsz ta elabora riba nan competencia den e Weganan Panamericano LIMA 2019. Tambe Kyra ta conta riba…Read More »
-
Lima2019
Seraus ocupando un di 4 lugar
Thashaina Seraus ocupando un di 4 lugar riba e prome dia den singles E competencia individual a inicia pa nos…Read More »
-
Lima2019
Philip a competi na Lima
Philip Elhage a caba na di 15 lugar den e competencia di Air Pistol 10m den e Panam Games LIMA…Read More »
-
Lima2019
PR team COA ta sali pa Lima
Seever Krozendijk di PR Team di COA ta conta kiko pa spera di e weganan di Lima2019Read More »
-
News
Bandera a cuminsa bula na Rosario
Aruba su bandera a cuminsa bula awe na Rosario Awe mainta a tuma lugar oficialmente e ceremonia di bandera na…Read More »


text:
Siña mi
Entrante diamars dia 28 di april muchanan na Aruba por wak programanan educativo tur mainta a traves di Telearuba canal 23. E programa “Siña mi” lo inclui produccionnan Hulandes di Schooltv y pronto tambe diferente produccion local.
Nationaal Protocol afname schoolexamens AVO
Er is onder leiding van de schoolbesturen voor het algemeen voortgezet onderwijs, in samenwerking met de Dienst Volksgezondheid, de Directie Onderwijs en de Inspectie van het Onderwijs, een nationaal protocol voor afname schoolexamens in het voortgezet onderwijs vastgesteld.
Video: preparacion di scol y local pa examen
Den cuadro di finalisacion di e schoolexamens pa e aña escolar 2019-2020 Sindicato di Maestro di Aruba (SIMAR) hunto cu Cruz Cora, La Salle College y Mariniers Kazerne a traha un video special pa docente, alumno y mayor, relaciona cu safety na scol den e temporada di COVID-19.
Thuiswerken in corona-tijd (doc)
Thuiswerken en afstandsonderwijs – een speciale editie van “What’s new in Caribisch Nederlands Onderwijs”
April 2020
Con pa comunica cu DEA
Conforme e desicionnan di Gobierno di Aruba en conexion cu e corona-crisis (COVID-19) e oficinanan di Departamento di Enseñansa Aruba (DEA) ta cera pa publico te cu proximo aviso.
The University of Aruba goes digital
The University of Aruba (UA) invites you to learn more about the different study programs they offer and encourages potential students to prior-register for the study program of choice.
Lesando pa examen?
Biblioteca Nacional Aruba (BNA) tin diferente lista di literatura obligatorio pa examen di scolnan secundario manera MAVO, HAVO y VWO riba su website. Diferente titulo ta duna bo un hyperlink di biaha pa e ebook.
Deadline pa registra pa un Arubalening Account
Pa motibo di e situacion di crisis ocasiona pa e coronavirus (COVID-19) e diferente deadlines pa aplica pa un Arubalening a keda posponi. E deadline pa registra pa un Arubalening Account pa studia entrante augustus 2020 lo ta dia 28 di april proximo. Tur registracion cu drenta despues di dia 28 di april lo keda automaticamente pa e di dos ronde pa aña 2020-2021.
Peticion pa persoonsnummer digitalisa
Studiante, bo tin mester di un persoonsnummer pa bo aplicacion pa un Arubalening? Awo bo por haci bo peticion pa un persoonsnummer na un manera digital.
Colegio EPI cu registracion digital pa aña escolar 2020-2021
Pa tur candidato cu ta interesa pa drenta den un di e 13 programanan di educacion na e 4 unidadnan, Colegio EPI ta informa cu e proceso di registracion digital ta habri via su website.


text:
Union Deporte Aruba (ASU)
Aruba Sport Unie, funda dia 23 di december 1941, ta e bond madre di 25 bond deportivo. Pa bira miembro di A.S.U. e organisacion mester ta un persona huridico y no mag di tin un miembro pa e deporte ey caba den A.S.U.
A.S.U. ta maneha dos facilidad cu ta nan propiedad, esta Joe Laveist Sport Park na San Nicolas y Centro Deportivo Betico Croes na Sta Cruz.
Joe Laveist Sport Park ta un parke multi funcional, tin posibilidad pa practica basebal football, volleyball, basketball y atletismo. Sa uza e parke tambe pa concierto. Por huur e parke of un parti di dje pa tur e actividadnan aki. Pa haci esaki mester tuma contacto cu oficina di A.S.U.
Centro Deportivo Betico Croes ta completamente airecondiciona y ta uz'e pa tur sport di paden y arte marcial. Huur di e sporthal ta depende di cuanto hende mester uza pa maneha e lugar pa e actividad y ki sorto di actividad e ta. Pa mas informacion por yama oficina di A.S.U. na e numbernan di telefon ariba menciona.


text:
Corte
Home Corte
Resumen di casonan den Corte di Prome Instancia riba 28 oktober 2021
Corte di Prome Instancia 28 oktober 2021 Horario Sospechoso Acto Castigabel 08.30 O.H.G. G. ta wordo acusa di ladronicia di propiedadnan di un turista y di un hotel riba 4...
Resumen di casonan den Corte di Prome Instancia riba 6 oktober 2021
Corte di Prome Instancia 6 oktober 2021 Horario Sospechoso Acto Castigabel 08.30 A.G.A. A. ta wordo acusa di abuso sexual di un menor di edad den e periodo di 13...
Resumen di casonan den Corte di Prome Instancia riba 1 oktober 2021
Corte di Prome Instancia 1 oktober 2021 Horario Sospechoso Acto Castigabel 08.15 R.E.E. A.R.v.P. Uitspraak. 08.30 K.M.L. J.J.B. J.M.R. L. y B. y B. ta wordo acusa di ladronicia cu violencia y posesion di arma di...
Homber declara liber. Raport di Polis no ta cuadra cu e berdad
ORANJESTAD – Awe mainta Corte den Promer Instancia a trata e caso penal cu Ministerio Publico a cuminsa contra e homber J.G. kende ta...
Homber cu a tira otro na San Nicolas condena na 7 aña di prison
ORANJESTAD – Corte den Promer Instancia a dicta sentencia den e caso penal cu Ministerio Publico a cuminsa contra e homber G.V.F., su ruman...
Resumen di casonan den Corte di Prome Instancia riba 1 oktober, 14 oktober y...
Corte di Prome Instancia 1 oktober 2021 Horario Sospechoso Acto Castigabel 14.00 M.N.B.P. Pro forma. B.P. ta wordo acusa di contrabanda di hende den e periodo di 10 di juli...
Dos aña di prison pa homber cu a abusa di mucha muher di 9...
ORANJESTAD – Awe mainta Hues di Corte den Promer Instancia a dicta sentencia den e caso penal cu Ministerio Publico a cuminsa contra e...
Caso Ibis: Melony a hiba ultimo palabra den Corte y hopi emocional a expresa...
Melony a haci uzo di su derecho y a hiba e ultimo palabra, hopi emocional Oranjestad: Diamars merdia durante tratamento di e caso Ibis den...
Caso Ibis: Procurador General ” a keda prueba labamento di placa”, Abogado defensor,...
Oranjestad: Diamars un dia hopi druk na Corte di Husticia. De oranan di mainta caso Kinikini y den oranan di merdia Hof lo sigui trata...
Caso Kinikini: Rasmijn ta keda para riba cu nunca e la duna Speed un...
Rasmijn: "Speed mester bisa con e la yega na e radionnan di polis y Marko no a bisa e berdad" Oranjestad: Diamars mainta Hof a atende...


text:
Oranjestad-Ministerio di Cultura ta pone enfasis pa promove, educa y concientisa comunidad y future generacionnan riba loke ta nos herecia tangibel cu ta edificiona monumental rond di nos isla.
E maneho di cultura nobo ta pone hopi infoke pa conserva y restaura nos monumentonan. Cu tambe ta forma parti di mehora nos calidad di bida pa nos hendenan local y bishitantenan.
Minister di Cultura na varios ocasion a indica cu nos mester duna importancia na monumentonan, mirandi cu nan ta carga aspectonan valioso di e identidad cultural di nos pueblo. Nan ta parti integral di nos Herencia Cultural tangibel cu nos mester conserva, restaura y cuida, pero mas ainda promove conocemento di historia, pa grandi y chikito siña conoce tur esaki y pas’e pa futuro generacion.
Directora di Monumenten Fonds Aruba Sra. Anne Wtseburg a splica riba e importancia pa finalmente logra e traspaso di Califoronia Ligthouse despues di hopi aña.
Esaki ta un e cumiensio di un periodo di hopi trabou pa e team di Monumenten Fonds.
‘Nos ta hopi orguyoso di por a cumpra e lighthouse y lo bay inverti hopi placa pa restaura esaki na su estado original, Sra. Anne Witsenburg a bisa.
Pa logra haci e proyecto aki realidad Monumenten Fonds ta conta cu e sosten financiero di National Restauratie Fonds na Hulanda, cu a duna nan un prestamo cu un interes hopi abou pa asina aki yuda pa logra e meta di restauracion di e faro.
Hunto cu arkitectonan IMD Aruba, Monumenten Fonds lo bay diseña e restauracion di e faro, unda ya caba tin un masterplan, pero awor mester desaroya esaki for di e master plan te na un diseño . Esaki ta inclui e investigacion historico pa loke ta trata detayenan di California Lighthouse. E proceso di diseña lo tuma mas o menos 3 luna y lo pasa despues pa prepara e destaho publico.
Una bes cu esaki tuma lugar y dicidi riba e contratista cu lo percura pa restaura e faro, e proceso aki lo tuma total 6 pa 7 luna pa tin e faro bek na un estado original.
Ta premira cu California Lighthouse lo por habri na fin di 2015 bek pa publico.
Monumenten Fonds ta gradici Minister di Cultura Otmar Oduber y tur stakeholders y tur partner cu a aporta na e proyecto y ta yuda pa concientisa Aruba y bishitantenan di e historia y herencia cultural.
Pa Ministerio di Cultura e restauracion di cada un monumento ta forma un parti hopi importante di nos Herencia Cultural, Historico y Nacional. Y ta haci esaki unico pa nos pais.


text:
KRALENDIJK – Tres klup di futbòl di Inglatera ta interesá den e hóben futbolista kategoria U-18 di Feyenoord, Hulanda ku ta Gio-Renys Felicia desendiente Boneriano.
Na e momentunan aki tres klup di futbòl ta tratando na firma e hóben futbolista di 16 aña aki ku ta Gio-Renys Felicia. Ta trata di e klupnnan di futbòl Crystal Palace, Newcastle i Brighton di Inglatera ku ta interesá den Gio. Nan ta den bataya pa mira kua di nan ta gana e bataya i logra firma e hóben aki di kua su mama ta ruman di e konosido “coach” di futbòl hubenil ku ta Shahairo Oleana. Mama di e hóben Gio-Renys ta Zahaira Felicia i Gio mes ta bibá serka su wela na Hulanda, unda tambe e la nase.
Aktualmente Gio ku tabata hunga den e tim U-17 di Feyenoord a promové pa U-18 i ta den tremendo desaroyo. E klupnan profeshonal di Inglatera ku ta Crystal Palace, Newcastle i Brighton ta den bataya pa un di nan logra firma e hóben aki.
Nos lo sigui e desaroyonan aki hopi di aserka i asina ku tin kualke informashon nos lo bini bèk riba esaki ku mas informashon. Si nos ta kòrda bon, nos a yega di trese na publisidat tambe e tempu aya ku karakter di primisia, kon Gio ku amor pa isla di su mayornan, ta hungando pa Feyenoord ku su sapatu di bala ku bandera di Boneiru riba dje. Hopi amor pa e isla di Boneiru for di kua su mayornan ta bini.


text:
KRALENDIJK – Orco Bank N.V. a ofresé desayuno di Pasku, pa kliente i lider di FKPD. Esaki a sosodé bispu di Pasku mainta na ‘Eddys Restaurant’.
Orko Bank N.V., 11 aña dunando servisio na e komunidat Boneriano. Tur fin di aña Orco Bank tin e tradishon pa parti pakete di Pasku na tur esnan ku tin relashon ku banko. Esei nan ta hasi ku sumo plaser, pa gradisí tur ku a traha huntu ku e banko, pa logra diferente meta. Mirando e desaroyo di último tempu, banko a reevaluá su tradishon i a yega na e desishon pa hasi donashon na esnan ku mas tin mester den nos komunidat. Ta trata di un desayuno di Pasku ku Orco Bank a ofresé pa esnan ku mas tin mester di nos atenshon i amor den nos komunidat.
Tur nos relashon; notario, makelar, kompanianan ku ta duna servisio na banko i mas, a aploudí e inisiativa i nan tambe a tuma esaki komo ehèmpel. Ban duna nos komunidat pa trese un Pasku Briante den mas kas na Boneiru.
Orco Bank N.V. a organisá huntu ku FKPD un desayuno di Pasku pa tur kliente i lider. Mirando e situashon di CoViD-19, e grupo lo ta partí riba dos diferente lokashon. Banda di un desayuno tur afó, Orco Bank N.V. a duna na kada kliente, un regalo ku nan por usa den bida diario. Durante e desayuno e tim di Banko a sirbi tur kliente di FKPD, pa nan por a disfrutá di un desayuno di Pasku bon Meresí.
Orco Bank N.V. ta sigui hasi esfuerso pa Brinda e mihó servisio bankario, ku kliente por spera di un banko, sinembargo tambe duna kontribushon na nos komunidat Boneriano.
Orco Bank N.V ta deseá komunidat henter, Felis dianan di Fiesta!


text:
Den careda di 1:15 am algun persona na Caribbean Palm Village a pidi asistencia di polis pa un situacion fastioso. Nan a splica e agentenan cu un auto shinishi a para den parkeerplaats di MFA Noord y nan tabata scucha gritamento formal. Aki un persona tabata maltrata un hende muhe.
Patruya a presenta n’e sitio y di biaha a acerca esunnan den e auto. A combersa cu e chauffeur masculino y e pasahero femenino. Despues di basta intermediacion policial, nan a informa e agentenan cu tabata tin un mal comprendemento y a dicidi cu cada ken lo bay drumi n’un otro luga.
Di a mira cu cos a calma, e agentenan a bandona sitio. Despues cu polis a bandona sitio, nan a cana un tiki y despues subi auto pa bandona sitio.


text:
15-2019 – En coneccion cu e proyectonan pa modernisa e registro di negoshi: KvK ta pidi pa comunidad pa participa na su encuesta pa midi su servicio
Oranjestad Camara di Comercio y Industria (KvK) ta den proceso pa modernisa su sistema di registro di negoshi y tambe su website. E sistema actual ta na un punto caminda cu e ta rekeri un reemplaso y pa e demanda cu KvK tin cu cumpli cune lo mester un sistema mas versatil. Den e proceso aki lo bay over na un sistema digital caminda e cliente lo haya acceso via internet. Pa wak su informacion e persona mester log in cu su account. Via su account e por mira tur su datos, maneha su informacion y tambe haci pedido di productonan of servicio online. Intencion di KvK ta cu e cliente lo no mester bin na balie pero cu e por haya su producto unda cu e ta door di haci uzo di e servicio via e portal di KvK.
Encuesta riba servicio di KvK
Pa por haya un bista riba e nivel di e servicio actual y con lo bay continua y mehora e servicio, KvK a compila un encuesta. KvK ta duna balor na tur informacion cu e ricibi y pa e motibo aki ta pidi pa henter comunidad participa na e encuesta.
Tin dos version di e encuesta y pa yega na e encuesta mester yena e adres aki den bo internet browser dependiendo di bo preferencia di idioma.
Pa encuesta na Papiamento mester bay na www.arubachamber.com/surveypapiamento
Pa version na Ingles mester bay na www.arubachamber.com/surveyenglish
E informacion colecta ta keda completamente confidencial. KvK ta aprecia tur contesta cu por haya y ta tuma nota di puntonan cu ta bin dilanti den e encuesta.
Di e forma aki KvK kier contribui tambe na e bienestar di comunidad y brinda un bon servicio cu sigur ta contribui na e lema Trahando Hunto y mehora colaboracion entre e sector publico y sector priva.
Aruba, 25 di maart 2019
Camara di Comercio y Industria (KvK)


text:
Kralendijk – Gobièrnu di Boneiru, huntu ku TCB i tur otro interesado ku ta enbolbí ku aktividatnan krusero, ta hasiendo preparashon pa kuminsá ku temporada di krusero, despues ku durante 17 luna e industria a stòp kompletamente komo konsekuensia di e aktual pandemia.
Dia 2 di sèptèmber 2021 Boneiru ta yama su promé barku krusero bon biní bèk na nos isla. E promé barku krusero ku ta yega ta Equinox di Celebrity Cruises. E barku ta sali for di Florida i ta pasa Bahamas, Aruba, Kòrsou i despues e ta bin Boneiru. Segun pronóstiko e kapasidat di kada barku ku ta bishitá Boneiru ta varia entre 20% i 40%, pues pa 2021 nos ta verwagt un reinisio ménos drùk di e temporada krusero.
Pa motibu di e nivelnan di riesgo relashoná ku COVID-19 ta tuma medidanan nobo estrikto pa drenta haf. Un parti di e medidanan akí ta enserá ku outoridat di haf i departamento di Salubridat Públiko ta hasi e ‘inklaring’, i ku tin sierto eksigensianan pa loke ta trata desembarke, inkluso un kontròl di corona di barkunan krusero na momentu di desembarkashon pa tur pasahero i tur miembro di tripulashon. Pasaheronan (di 12 aña bai ariba) ku ta kompletamente bakuná ta obligá pa mustra un tèst di PCR negativo ku no ta mas bieu ku 24 ora promé ku salida for di e haf kaminda nan a subi barku. Pasaheronan ku no ta (full) bakuná ta obligá pa mustra banda di un tèst di PCR negativo un tèst antigéniko tambe, pa mas tardá 24 ora promé ku yegada na nos isla. Tripulashon i pasaheronan no por desembarká si nan no tene nan mes na e medidanan akí. Pa salbaguardiá siguridat di tur hende, empleadonan di siguridat i personal kualifiká lo kontrolá aktivamente si tur pasahero ku ta bishitá Boneiru ta kumpli ku e eksigensianan akí.
Tur hende na e haf, inkluso habitantenan i turistanan, ta obligá pa bisti un tapaboka i mantené 1,5 meter di distansia sosial riba nos isla tambe. Tur hende ku ta hasi paseo den bùs of den taksi ta obligá pa bisti un tapaboka.
“Nos ta kontentu ku reinisio di turismo krusero; esaki ta nifiká reinisio di mas aktividat ekonómiko na nos isla despues di e pandemia. Nos meta ta pa mantené e industria krusero, pero hasi algun kambio tambe pa anda mas mihó ku ‘crowd management – maneho di multitut’ i pa atraé e tipo di turista ku por gasta mas na nos isla. Un di e kambionan ta pa “one call a day” i krea un mihó ekilibrio entre e kantidat di barkunan krusero durante temporada super haltu i temporada abou. Pa motibu di e akuerdonan aktual esaki por dura algun tempu, pero e barkunan krusero ta habrí pa esaki i nan ta dispuesto pa yuda nos ku e meta akí kaminda esei ta posibel. Banda di stimulá nos ekonomia nos meta ta naturalmente tambe pa protehá salú i siguridat di nos komunidat lokal i e personanan ku ta bishitá nos, esei ta e motibu ku nos a tuma vários medida pa garantisá siguridat di nos tur”, segun Hennyson Thielman, diputado di turismo i desaroyo ekonómiko.
Esaki ta resultado di un evaluashon durante e temporada inaktivo di krusero pa limita e impakto riba e medio ambiente, infrastruktura, tambe pa por tin mas enfoke riba kalidat i no kantidat i tambe riba e impakto ekonómiko manera ta den e Tourism Recovery Plan.
Durante bishitanan krusero Kaya C.E.B. Hellmund lo ta parsialmente será: for di Luciano’s te na ofisina di duana. Tur hende ku ta traha konforme e normanan operashonal di ‘TCB Cruises’ mester bisti un karnèt, ku kua nan por operá dentro di e fronteranan di nos sentro di suidat durante e temporada krusero.


text:
Arubaanse Wiskunde Dag
De Universeit van Aruba (UA) organiseert de eerste Arubaanse Wiskunde Dag op zaterdag 11 november 2017.
Appel di Oro 2017
Departamento di Enseñansa ta presenta e di tres edicion di e proyecto Appel di Oro | Premio Nacional di Excelencia den Enseñansa na Aruba.
Dia Publico na IPA
Diasabra dia 4 di november Instituto Pedagogico Arubano (IPA) ta tene su Dia Publico (Open dag) anual. IPA ta ofrece estudio pa formacion di maestro di scol preparatorio, di scol basico y di scol avansa.
World Teachers’ Day 2017
Desde aña 1994 ta celebra “World Teachers’ Day” riba dia 5 di october. Un fecha asigna pa promove e profesion Maestro di Scol y pone atencion na su rol esencial pa provee enseñansa di calidad riba tur nivel, segun UNESCO y Education International.
Minister di Enseñansa ta sinti su mes honra
Recientemente Instituto Pedagogico Arubano a tene nan anochi di apertura di aña academico y a conta cu presencia di minister saliente, Michelle Hooyboer-Winklaar.
Landsexamen
Scroll To Top


text:
AVI-lezen in het Primair Onderwijs (doc)
Advies
Juli 2020
Mensahe di Minister di Enseñansa na nos studiantenan
Minister di Enseñansa, Ciencia y Desaroyo Sostenibel (Lampe) ta desea tur studiante un bon biahe y hopi exito den nan estudio.
Inscripcion pa Prueba di Naturalisacion a cera
Departamento di Enseñansa Aruba (DEA), seccion Examenbureau, ta informa cu e inscripcion pa e Prueba di Naturalisacion (Naturalisatietoets) pa aña 2020 a cera.
Colegio Arubano
Un comunicado di prensa di Minister di Enseñansa, Ciencia y Desaroyo Sostenibel (Lampe) relaciona cu un acuerdo pa loke ta futuro di Colegio Arubano.
Arubalening Student Badge
Studiantenan cu ta biahando pa Hulanda cu Arubalening den e gruponan organisa dia 1, 2 y 3 di Augustus 2020 mester pasa busca nan badge na DEA afdeling Studiefaciliteiten entre 28 y 30 di juli 2020.
Arubalening lo ta cera pa publico durante dos dia
Departamento di Enseñansa Aruba ta anuncia cambio temporal di orario pa publico pa loke ta trata servicionan di Arubalening.
Colegio EPI lo ta cera riba algun fecha
Colegio EPI kier informa comunidad di Aruba, specialmente studiantenan (nobo y existente) tocante dianan cu su unidadnan y departamentonan lo ta cera y orarionan habri durante e periodo di vakantie grandi.
Restriccion di divisas no ta valido pa studiantenan cu Arubalening
Banco Central di Aruba (CBA) ta informa cu studiantenan cu ta bay studia den exterior cu un Arubalening y cu ricibi e placa pa estudio riba nan cuenta local, por transferi esaki pa nan mesun cuenta bancario den exterior.
Gobierno di Merca ta para restriccion imponi riba studiantenan internacional
E administracion di Presidente Trump a para e decision relaciona cu e “Student and Exchange Visitor Program” (SEVP) anuncia pa “US Immigration and Customs Enforcement” dia 6 di juli ultimo.Lesa mas
Studia na Hulanda: Biahe 2020
Studiantenan cu a aplica pa un Arubalening entrante augustus 2020 cu un reisticketkrediet pa biaha cu e grupo grandi pa Hulanda dianan 1, 2 y 3 di augustus 2020, ta ser recorda pa caba di regla nan “e-ticket” entre 13 y 20 di juli.


text:
Mester traha afspraak na e balie di Departamento di Inspeccion Tecnico (DTI)
Keuringskaart (keurmento di vehiculo di motor)
Descripcion
Pa por core cu un vehiculo di motor cu ta mas bieu cu tres aña riba caminda publico di Aruba, e vehiculo di motor mester ta gekeur (mester tin un keuringskaart), esaki segun e articulo 16 inciso 1 di e Ley cu ta regarda trafico (Landsverordening wegverkeer). Segun articulo 15 inciso 1 di e Decreto nacional pa prueba di keur (Landsbesluit rij-en keuringsbewijzen), e keuringskaart ta valido pa dos aña, pa vehiculo di motor cu uzo como transporte propio y pa tur otro vehiculo di motor cu tin un otro meta como uzo e validez ta pa un aña.
Pa transporte di persona e Ley di transporte di persona (Landsbesluit personenvervoer) ta valido.
Unda pa pidi'e? / Mas informacion na
Keurmento di vehiculo di motor ta tuma lugar segun afspraak. Por traha afspraak na e balie di Departamento di Inspeccion Tecnico (DTI). Mester duna number di auto, nomber y number di telefon di e doño. Tambe mester paga cu placa exacto pa e keurmento y e keuringskaart. Por cambia e afspraak un biaha y por haci'e te un dia prome cu e afspraak. Si no presenta mester paga di nobo ora traha un otro afspraak. Ta haci excepcion solamente den caso di urgencia, p.e. fayecimento den famia.
Con mi tin di pidi'e? / Kico mi tin di hasi?
Kico mi tin di hiba cu mi?
- Keuringskaart di e vehiculo si el a yega di keur caba;
- E formulario di registracion pa vehiculo di Depatamento di Impuesto di e vehiculo cu lo mester keur;
- Un prueba di seguro di e vehiculo en cuestion (segun articulo 16 inciso 3 di e Ley cu ta regarda trafico di caretera (Landsverordening wegverkeer). E prueba mester ta duna pa un compañia di seguro y no pa un agencia/broker.
Kico ta e condicionnan?
Pa haya un keuringskaart e vehiculo di motor mester por pasa e keurmento na unda ta controla si e vehiculo ta cumpli cu e rekisitonan menciona den e Decreto nacional di reglanan di vehiculonan (Landsbesluit voorschriften voertuigen).
Cuanto e ta costa?
Despues di keurmento ta plak e sticker na e parti paden di e windshield (banda drechi abao) como prueba cu a pasa e keurmento cu bon resultado y pa control door di polis. Ora a keur af un vehiculo di motor, tin un periodo valido di 30 dia den cua e keurmeno di nobo ta gratis. Den caso cu keur af e vehiculo di motor, e cliente ta haya un carta di afkeuring den cua tin para e fayonan cu mester drecha.
Trece placa exacto, mester paga ora di traha afspraak.
Cuanto tempo ta dura pa hay'e?
Keurmento di vehiculo ta bay segun cita. Tin cu traha cita na e loket di DTI. E keurmento ta dura mas o menos 1 ora.


text:
Afpakteam Kòrsou a konfiská 3 kas
Afpakteam Kòrsou a konfiská 3 kas
Afpakteam Kòrsou a poné “conservatoir beslag” riba 3 kas na Kòrsou. Ta trata di 3 kas den 2 diferente kaso. Tur dos kaso ta riba petishon di hustisia di Ulanda.
E propiedat konfiská ta 1 kas riba Caracasbaaiweg i 1 kas den Jan Thiel mihó konosí komo “Damasco Resort”. E dos kasnan aki ta pertenesé na e sospechoso C.D. di nashonalidat Sürnam.
E di tres kas ku beslag a ser poné riba dje ta situá na Blue Bay Resort i ta pertenesé na e sospechoso Ulandes Europeo A. van W.
Tur e tres kasnan aki a ser poné den beslag den kuadro di e koperashon estrecho riba e tereno hudisial entre Ulanda I islanan Ulandes-Karibense. A pone beslag den kuadro di un investigashon di labamentu di plaka (witwassen/money laundering).


text:
FIOD na Rotterdam a hasi detenshon di un hòmber di 23 aña djarason ultimo.
FIOD na Rotterdam a hasi detenshon di un hòmber di 23 aña djarason ultimo. E detenshon ta pa motibu di sospecho ku e hòmber aki di Rotterdam ta falsifiká dokumentunan di biahe en konekshon ku e deklarashon di Corona. E hòmber ta keda sospechá di ta falsifiká deklarashonnan di salú ku ta duna di deklará ku un persona ta sin e virus COVID-19 turesten ku e persona no a pasa e test nesesario. E dokumentunan aki ta keda bendí riba retnan sosial pa solamente 10 euro. A listra kas di e hòmber aki i a konfiská su kompüter i su telefon selular.Pa por biaha pa sierto partinan di mundu, inkluso nos islanan, ta nesesario pa bo tin un deklarashon ku bo ta liber di e virus COVID-19. Un test ofisial i un deklarashon di salú ta kosta 150 euro i e hòmber sospechoso aki tabata bende e deklarashon aki pa 10 euro riba retnan sosial. E deklarashonnan ta mustra ofisial ku stèmpelnan, nòmbernan i firmanan di dòkternan i laboratoriumnan, mientras ku e dòkternan ni e laboratoriumnan no tin nada di haber ku e kaso aki.Ta kontra di lei pa falsifiká deklarashonnan ofisial pero tambe ta kontra di lei pa kumpra esakinan. E investigashon ta dirigí tambe riba e personanan ku a kumpra e deklarashonnan falsifiká aki. E personanan ta kumpra e deklarashonnan sin ku nan a wòrdu di tèst i ta subi avion i biaha pa otro partinan di mundu. Ta posibel ku personanan infektá a hasi uso di e deklarashonnan falsifiká aki pa por a biaha i sigui plama e virus COVID-19. Pa por a realisá e investigashon aki FIOD a traha huntu ku e departamentu spesialisá di investigashon di unidat polisial di Den Haag.


text: Diasabra merdia a drenta informe di cu cacho a morde un persona banda di Feng Da na Weststraat, mesora a dirigi tanto polis como ambulans na e sitio. Na yegada di e patruya a bin compronde cu aki lo ta trata di un cacho grandi cu tabata canando cu un mucha chikito y net banda di e supermercado e cacho tipo Bandog a ranca bula riba e dama peaton y a morde na su man pia y bil, e mucha no por a controla su cacho ta ora otronan a yega a brinda asistencia y e mucha a logra hiba e cacho na su cas otro banda di caminda. Polis a atende cu e doño di e cacho mientras na yegada di e ambulans nan a atende e victima peaton y a transporte pa hospital pa ricibi inspuit anti-tetanus.


text:
DEPORTES – Awe diaranzon weganan di futbol pa clasificacion pa Copa Mundial Qatar 2022 ta continua den zona di
Europa, esta UEFA.
Den grupo A pa 2:45 pm Luxembourg ta enfrenta Azerbajan y mes un ora Portugal ta enfrenta Republica
di Irlanda.
Den grupo D pa 10:00 am, Kazakhstan ta enfrenta Ukrania y pa 2:45 pm Francia ta enfrenta Bosnia &
Hersegovina.
Den grupo F pa 2:45 pm, Denmark ta enfrenta Scotland y mes un ora Faroe Island ta enfrenta Israel y
mes un ora Moldova ta enfrenta Austria.
Den grupo G pa 2:45 pm Latvia ta enfrenta Gibraltar, mes un ora Norwega ta enfrenta Hulanda y Turkia
ta enfrenta Montenegro.
Den grupo H pa 2:45, Malta ta enfrenta Cyprus, Russia ta enfrenta Croatia y Slovenia ta enfrenta
Slovakia.
Weganan ta sigui riba diahuebs atardi den grupo B pa 12:00 pm, Georgia ta enfrenta Kosovo y pa 2:45
Sweden ta enfrenta Spaña.
Den grupo C pa 2:45, Italia ta enfrenta Bulgaria y Lithuania ta enfrenta Northern Ireland.
Den grupo I pa 2:45 pm, Andora ta enfrenta San Marino, Hungria ta enfrenta Inglaterra y Poland ta
enfrenta Albania.
Den grupo J pa 2:45 pm, Iceland ta enfrenta Romania, Lichtenstein ta enfrenta Alemania y North
Macedonia ta enfrenta Armenia.
Esaki ta weganan di zona di UEFA cu ta tuma lugar awe diaranzon y tambe diahuebs atardi.


text:
E ultimo rapport di IMF ta confirma cu Gabinete Wever-Croes a hiba un maneho financiero y economico responsabel
Si no ta pa e pandemia, awe Aruba lo a conoce surplus despues di 12 aña ORANJESTAD – Recientemente IMF a publica su rapport di nan evaluacion financiero y economico di Aruba den nan Article IV Mission di nos Pais. Den e ultimo rapport aki, IMF ta confirma cu Gabinete Wever-Croes a hiba un maneho […]
Minister Xiomara Maduro hunto cu Crisisteam a reuni cu gremio comercial
A scohe pa reduci mobilidad pa evita lockdown di comercio ORANJESTAD – E anuncio di ciere di negoshi durante e dianan di fiesta di Pasco Grandi a causa basta critica den comercio y comunidad en general. Pa e motibo aki e siman aki Minister Maduro di Economia hunto cu Crisisteam a reuni cu gremio comercial […]
Minister Xiomara Maduro a reuni cu e Executive Director pa Reino Hulandes na IMF
Den cuadro di IMF Spring Meetings: ORANJESTAD – Diahuebs ultimo Minister Maduro a reuni cu e Executive Director pa Reino Hulandes na IMF sr. Paul Hilbers y a toca diferente tema cu IMF ta brindando yudansa na Aruba. A conbersa, entre otro, riba e resultado positivo di e Article IV mission di Aruba cu recientemente […]
Minister Xiomara Maduro a reuni cu e ‘Fiscal Affairs Department’ di IMF pa asistencia technico riba diferente tema
ORANJESTAD – Den cuadro di e IMF Spring Meetings, Minister Maduro a reuni cu e ‘Fiscal Affairs Department’ pa asina pasa den e deseonan cu Aruba tin pa por haya asistencia technico di IMF. Durante e periodo di gobernacion di Gabinete Wever-Croes, Aruba a ‘reach out» y a haya hopi yudansa di parti di IMF. […]
Minister Xiomara Maduro ta informa
Reduccion den salario y beneficio di Parlamentario, Ministernan y trahadornan di gobierno y di companianan estatal, ta un condicion di Hulanda pa mustra solidaridad den tempo di crisis Aruba mester ta solidario cu su mes promer cu por haya yudansa ORANJESTAD – Manera ta conoci caba, Hulanda ta pone fondonan di e pagador di belasting Hulandes disponibel pa asina Aruba […]


text:
Óptiko i optometrista nobo na Sint Eustatius
Entrante 18 di ougùstùs Sint Eustatius tin un óptiko i optometrista, Optica Class Sint Eustatius.
Señor Jose Javier Rodriguez, propietario di Optica Class Sint Eustatius, ta optometrista diplomá. Di 18 te ku 23 di ougùstùs e i su asistente ta na Sint Eustatius. Despues e ta bin un biaha den dos siman na e isla pa konsulta i investigashon.
Senor Rodriguez tin años di eksperensia serka entre otro okulista De Palm i anterior okulista Ferwerda na Kòrsou. Despues el a bai Boneiru kaminda ya pa 8 aña e ta operá Optica Class Bonaire eksitosamente i tambe for di kua e ta hasi trabou di optometrista.
Optica Class Sint Eustatius ta situá na Theodore A.M. Pandt Road #12 na Oranjestad (pega ku aeropuerto). Provishonalmente e óptiko ta habri mitar dia. Nan ta inisiá ku un kolekshon di 360 diferente montura. Ta ekspandé e kolekshon mensualmente segun konosementu di gusto spesífiko i deseo di e poblashon di Sint Eustatius.
En konekshon ku COVID-19 a traha i aprobá un protokòl spesial pa bishitante di Optica Class Sint Eustatius. Por traha un sita pa optometrí pa e motibu aki (te ku próksimo aviso) solamente via number di telefòn 3180450.
ZJCN ke yama danki na señor Javier Rodriguez pa su disponibilidat pa inisiá ku Optica Class Sint Eustatius na Sint Eustatius i ta dese’é hopi éksito ku tur aktividat.


text:
Division Menor
RCA contra Bubali ta keda den un empate na cero gol
Diamars 12 di juni 2018 a inicia e playoff division menor , caminda cu den e di dos wega RCA cu a termina na di tres lugar...
-
Division Menor/ 3 years ago
Britannia ta gana RCS 5-0 den inicio di Playoff Division Menor
Diamars 12 di Juni 2018 a tuma lugar na CDFF e inicio di e playoff di Aruba su Futbol Division Menor 2017-2018. Caminda cu...
-
Division Menor/ 3 years ago
Dakota y RCA ta parti punto Division Menor
Diabierna 4 di mei 2018 a tuma lugar riba tereno di Dakota e wega entre e rival nan di tur tempo Dakota vs...
-
Division Menor/ 4 years ago
Cu Hattrick di Wesley Illes Britannia ta gana di Riverplate 11-0 Division Menor
Diabierna 20 di april 2018 den Compleho Deportivo Franklin Bareño na Piedra Plat a topa otro e equipo di Cas Britannia...


text: Di parti Cuerpo Policial nos kier a hasi un apelacion mirando e tempo malo cu tin actualmente na Aruba pa PLEASE keda trankil y no sali cu auto pafo . Tin hopi awa riba caminda y no ta consehabel sali vooral cu e autonan abao . Tin hopi lamper y strena y ta pidi tambe keda paden . Actualmente Cuerpo Policial tin su man nan jen y ta pidi tur hende pasenshi paso tin polis nan riba caya cu ta bezig ta asistiendo tur hende mas lihe cu ta posibel. Tanten cu awa ta yobiendo no por hasi mucho cu e casnan cu ta jenando of a jena cu awa. Brandweer tin tur informacion esnan cu nan tin di bay yuda pa pomp e awa for di e casnan. Ta pidi tur hende keda trankil y comprension pa si por tarda un poko pero polis lo asisti tur hende. Tur departamento ta riba pia. Dus Polis, Brandweer, DOW ta dunando un man mas lihe cu nan por.


text:
Wendy’s ta anuncia e gran apertura riba diabierna 24 di September 2021 di e di cinco Wendy’s restaurant na Aruba, situa na Santa Cruz.
[STA. CRUZ, September 25] Despues di 32 aña di existencia na Aruba, Wendy’s ta orguyoso pa anuncia inauguracion di nan di cinco localidad y e empleadonan ta hopi contento di por ricibi nan clientenan na nan restaurant nobo na Santa Cruz. Ariba e dia di inauguracion, clientenan lo ricibi un Jr. Frosty gratis cu cualquier compra durante full e dia . Wendy’s su influencers nan lo ta bai ta celebrando e inauguracion di e localidad nobo cu varios “giveaways” pa nan siguidornan.
Nos restaurant tin un area di come hopi acogedor, caminda clientenan por relaha y haña Wendy’s su “signature square burger”, trahá na e mesun momento cu e wordo pidí y sirbi cayente for di grill cu un servicio rapido. Nos restaurant nobo tambe tin drive-thru pa un servicio cómodo.
Wendy’s ta ofrece un special di Santa Cruz pa tres dia largo., obtenibel exclusivamente na e filiaal di Sta. Cruz. E Sta. Cruz special ta “Dave’s Single Combo” pa solamente awg.10!
Nora Rivera, Managing Director di Wendy’s ta bisa: Nos ta asina contento y no por warda pa nos clientenan fiel bin gosa di nos restaurant nobo y pa brinda mas Wendy’s na nos hendenan na Aruba.
E inauguracion di nos localidad nobo ta ilustra cresemento di e metanan di Wendy’s y e team ta orguyoso pa ofrece, cuminda di calidad halto na e pueblo di Aruba y tur su bishitantenan.
Wendy’s ta un franchise Americano di un restaurant cu servicio rapido cu a wordo fundá pa Dave Thomas na Columbus, Ohio. Wendy’s Sta. Cruz ta di cinco restaurant na Aruba desde e prome localidad di Wendy’s cu a habri 32 aña pasa.